text: SUL:n omien kriteerien mukaan kisoihin voitiin valita 1–3 A-rajan ylittänyttä urheilijaa, joista yksi sai olla B-rajan rikkonut, tai yksi B-rajan ylittänyt urheilija. Lisäksi B-rajalla valittavan piti kenttälajeissa ja otteluissa olla valintahetkellä MM-tilastojen 40 parhaan joukossa. Tulokset piti saada aikavälillä 1.1.–13.8.2007. Maratonilla, kävelyissä ja moniotteluissa voitiin huomioida myös vuoden 2006 tulokset. Suomen joukkueen valinnoissa painoivat ensisijaisesti 3.–5.8. pidettyjen Kalevan kisojen tulokset, jos kriteerit täyttäneitä urheilijoita oli enemmän kuin MM-kisoihin oikeuttavia paikkoja. Keihäs- ja kuulavalintojen kohdalla ensimmäiset urheilijat olisi valittu lajikarnevaalikisojen (Pihtiputaalla 8.7. ja Kyröskoskella 7.7.) perusteella, jos voittotulokset ylittivät SUL:n asettamat rajat (83,00 m, 61,50 m ja 20,50 m). Pihtiputaan keihäskarnevaalit voitti Teemu Wirkkala rajan ylittäneellä tuloksella 83,26 m. Naisten keihäskisassa ja kuulan karnevaalissa SUL:n rajoja ei ylitetty.


title: Suomi yleisurheilun maailmanmestaruuskilpailuissa 2007

text: Maajoukkueen valmennusjohtaja Jarmo Mäkelän kesäkuun puolivälin arvion mukaan joukkueeseen olisi ollut tulossa noin 25 urheilijaa ja menestymistavoite olisi parempi kuin Helsingin MM-kisojen yksi mitali ja neljä pistesijaa. Ensimmäisessä valinnassa 9. heinäkuuta mukaan otettiin kuusi urheilijaa: keihään Wirkkala (Pihtiputaan voittajana) ja Tero Pitkämäki, kävelijät Antti Kempas ja Jarkko Kinnunen sekä maratoonarit Janne Holmén ja Francis Kirwa. Jarmo Mäkelän mukaan ensiksi tehtiin päivänselvät valinnat. 100 metrin A-rajan alittanutta Johanna Mannista ei vielä valittu, koska Mäkelän mukaan SUL halusi ensin selväksi Mannisen MM-ohjelman, johon olisi saattanut tulla muitakin lajeja.


text: Kalevan kisojen jälkeen 5. elokuuta valittiin vielä 15 urheilijaa. David Söderbergin saamiseksi kisoihin käytettiin Olli-Pekka Karjalaisen kauden 2006 A-rajan ylittänyttä tulosta. Salla Rinne oli MM-tilaston 41. ja kolmen pisteen päässä ylemmästä sijasta, joka oli SUL:n asettama vaatimus kenttäurheilijoille. Hänet kuitenkin valittiin, koska niin tiukalle rajaa ei haluttu vetää. Muun muassa Matti Mononen ja Jaakko Ojaniemi jäivät valitsematta, vaikka olivat täyttäneet IAAF:n tulosvaatimukset edellisellä kaudella. Pihlakoski perusteli jättämistä matkan kalleudella ja sillä, ettei riittäviä näyttöjä menestymismahdollisuuksista saavutettu.


text: Mikaela Ingbergille järjestettiin A-rajan ylitystä varten alun perin ohjelmaan kuulumaton naisten keihäskilpailu Kuortaneen eliittikisoihin 12.8. mutta niin hän kuin muutkin rajoja tavoitelleista epäonnistuivat kisojen rankkasateessa. Ennen viimeistä ilmoittautumispäivää 13.8. kisoihin valittiin vielä universiadeissa kultaa voittanut naisten viestijoukkue ja kaksi varaedustajaa.


title: Colin Ireland

text: Colin Ireland (16. maaliskuuta 1954 – 21. helmikuuta 2012) oli brittiläinen sarjamurhaaja. Hänen uhreikseen joutui viisi homoseksuaalista miestä Englannissa.


title: Colin Ireland

text: Ireland kertoi olevansa heteroseksuaali. Hän oli aiemmin ollut naimisissa, eikä murhien taustalla tiedetä olleen seksuaalisia motiiveja. Hän oli työtön.


title: Colin Ireland

text: Ireland piti vuonna 1993 antamansa uudenvuodenlupauksen ryhtyä sarjamurhaajaksi. Hän alkoi etsiä uhreja länsilontoolaisesta homobaarista.


title: Colin Ireland

text: Irelandin ensimmäisen henkirikoksen uhriksi joutui HIV-positiivinen koreografi Peter Walker. Kaksikko lähti pubista Walkerin asunnolle Batterseahan, jossa Ireland alkoi yllättäen lyödä miestä ja tukehdutti tämän lopulta muovisäkillä.


title: Colin Ireland

text: Ireland hävitti Walkerin asunnolta kaikki jäljet, jotka olisivat voineet johtaa hänen jäljittämiseensä. Hän oli lukinnut Walkerin koirat ulos ennen omistajan surmaa ja lähti asunnolta vasta seuraavana aamuna.


title: Colin Ireland

text: Ireland oli kahden kuukauden kuluttua jälleen pubissa. Hän lähti kirjastonhoitaja Christopher Dunnin kanssa tämän asunnolle Wealdstoneen. Hän löi ja kidutti uhria sekä tukehdutti tämän hengiltä. Hän oli myös kiduttanut Dunnilta tämän pankkikortin numeron, jota hän käytti anastaakseen tältä rahaa. Tutkittuaan huolellisesti sarjamurhaajien käyttäytymistä hän ymmärsi hävittää tappamisessa käyttämänsä hansikkaat ja kengät.


title: Colin Ireland

text: Kuusi päivää myöhemmin Ireland lähti pubista 35-vuotiaan Perry Bradley III:n matkaan tämän asunnolle Kensingtoniin. Ireland väitti olevansa S&M-harrastaja ja suostutteli Bradleyn sitomiseen väittämällä, ettei kiihottunut muuten. Tällöin hän kidutti uhriaan ja sai tämänkin pankkikorttinumeron. Bradleyn nukahdettua Ireland kuristi hänet.


title: Colin Ireland

text: Ireland poisti myös Bradleyn tapauksessa kaikki potentiaalisesti hänen jäljittämiseensä johtavat merkit. Irelandin kolme henkirikosta olivat sattuneet eri alueilla, eikä poliisi osannut vielä yhdistää niitä toisiinsa.


title: Colin Ireland

text: Ireland ei ollut saanut julkisuutta edes kolmen murhan jälkeen, joten hän lähti baarista 33-vuotiaan Andrew Collierin kanssa tämän asunnolle Dalstoniin. Sidottuaan Collierin sänkyyn Ireland vaati saada tietää tämän pankkikortin numeron, jota Collier ei kuitenkaan antanut. Ireland murhasi miehen kuristamalla.


title: Colin Ireland

text: Ireland kävi läpi Collierin henkilökohtaisia tavaroita, sai selville tämän olevan HIV-positiivinen ja tappoi raivonpuuskassa tämän kissan.


title: Colin Ireland

text: Ireland oli aiemmin sijoittanut kondomin ensimmäisen uhrinsa Peter Walkerin suuhun tämän saatua surmansa. Ireland teki niin myös Collierin tapauksessa. Näin hän antoi nähtäväksi selvän yhteyden murhien välillä.


title: Colin Ireland

text: Ireland tapasi pubissa 41-vuotiaan irlantilaisen kokki Emanuel Spiterin. Kaksikko lähti Spiterin asunnolle Catfordiin, jossa Spiteri murhattiin. Ireland ei saanut hänen pankkikorttinsa numeroa.


title: Colin Ireland

text: Spiterin murhattuaan Ireland sytytti asunnon tuleen ja lähti. Hän soitti poliisille ja kehotti heitä etsimään ruumista tapahtumapaikalta.


title: Colin Ireland

text: Viiden murhan jälkeen poliisi osasi jo yhdistää ne selkeästi ja tiedotti sarjamurhaajasta julkisuuteen. Videokameralta löydettiin kuva Irelandista ja Spiteristä yhdessä Charing Crossin asemalta. Ireland tunnisti itsensä nauhalta ja myönsi poliisille olleensa Spiterin kanssa asemalla, mutta jättäneensä tämän asunnolle toisen miehen kanssa. Poliisi kuitenkin löysi Spiterin asunnolta Irelandin sormenjälkiä.


title: Colin Ireland

text: Irelandia odottivat syytteet Collierin ja Spiterin murhista. Oikeudenkäyntiä odottaessaan hän tunnusti myös kolme muuta henkirikosta. Hän oli myös ryöstänyt uhrinsa rahoittaakseen sarjamurhansa. Hän ilmoitti valinneensa uhreiksi homoseksuaaleja, koska piti heitä helpoimpina kohteina. Hän korosti, ettei tekojen motiivi ollut uhrien seksuaalinen suuntautuminen.


title: Colin Ireland

text:
Ireland sai 20. joulukuuta 1993 jokaisesta murhastaan elinkautiset vankeusrangaistukset.
Ireland mainitaan Manic Street Preachersin laulussa "Archives of Pain".


title: Human Sacrifice

text: Human Sacrifice on yhdysvaltalaisen Vengeance Rising -yhtyeen ensimmäinen studioalbumi, joka julkaistiin vuonna 1988. Albumi oli ensimmäinen kristillinen thrash metal -julkaisu. Vaikka albumi oli kiistanalainen, Allmusicin Bradley Torreanon mukaan "Human Sacrifice" ja sitä seurannut "Once Dead" "olivat suuria menestyksiä kristillisen musiikin maailmassa, ja ne tekivät Vengeance Risingista yhden niistä harvoista [kristillisen metallimusiikin] suuntauksen edustajista, jotka ylittivät raja-aitoja yleisiin musiikkipiireihin." Vuonna 1990 Cross Rhythms -lehden kriitikko Dave Caughney kirjoitti, että "legendaarinen klassikkoesikoisalbumi "Human Sacrifice" puhalsi paljon kaivattua raikasta ilmaa jokseenkin väsähtäneisiin kristillisiin metallimusiikkipiireihin". Musiikkilehti HM Magazinen toimittaja Doug Van Pelt nimitti "Human Sacrificea" "radikaaleimmaksi koskaan julkaistuksi kristilliseksi albumiksi". Vuonna 2010 sama lehti valitsi "Human Sacrificen" kaikkien aikojen parhaimmaksi kristilliseksi metallialbumiksi Top 100 -listallaan, koska levy "käänsi koko kristillisen metallimusiikin maailman korvalleen".


title: Human Sacrifice

text: "Human Sacrificen" sanoitukset kertaavat Kristuksen pelastustekojen keskeisiä kohtia: uudelleensyntymän, ristiinnaulitsemisen, ylösnousemuksen ja toisen tulemisen. Yhtye vertaa kerrontatapaa oopperaan, jossa on dramaattinen alku, keskikohta ja loppu.


title: Human Sacrifice

text: Human Sacrifice julkaistiin 1988 Intense Recordsilla tuhannen kappaleen erässä. Pian alankomaalainen, samanniminen yhtye vaati Vengeanea vaihtamaan nimensä. Vaihdettuaan nimen "Vengeance Risingiin" yhtye uudelleenjulkaisi "Human Sacrificen" sana "rising" logon alla kannessa. Yhtyeelle koitui lisää vaikeuksia, kun jotkut kristityt kiinnittivät huomiota albumin laulu- ja musiikkityyliin ja leimasivat albumin "demoniseksi". Nämä ongelmat sekä kansikuva, jossa on Sanctuary International -järjestön perustaja, pastori Bob Beemanin käsi, aiheuttivat sen, että albumia kieltäydyttiin myymästä joissain kristillisissä kirjakaupoissa .


title: Human Sacrifice

text: "Human Sacrificen" musiikki on raakaa thrash metalia. Roger Martinezin laulu on death metal -tyyppistä murinaa enemmän kuin thrash-huutoa. Eräs kristillinen nuorisolehti kirjoitti, että albumin tyyli "sai Stryperin kuulostamaan Sandi Pattilta." Vengeance Rising otti vaikutteita 1970-luvun hard rock ja heavy metal -yhtyeiltä. Muutamalla kappaleella on bluesrock-vaikutteita. Albumilla on muutama lyhyt kappale, nimittäin "Receive Him" (6 s.), "Salvation" (17 s.) ja "He is God" (53 s.) "Human Sacrificen" sanoitukset saivat huomiota väkivaltaisista aiheistaan kappaleilla kuten "Burn", ja tulta ja tulikiveä -teemoistaan, jotka "tekisivät jopa kaikkein konservatiivisimman teologin ylpeäksi" kappaleella "Fill This Place with Blood".


title: Human Sacrifice

text: "Human Sacrificen" kerrotaan olleen joitain äärimmäisimpiä kristillisiä metallialbumeja, joita 1980-luvulla julkaistiin, ja siten siitä on tullut maineikas kristillisissä piireissä. Revolver-lehden kesäkuun 2006 numeron The Revolver Record Collection -osiossa vieraileva kirjoittaja Doug Van Pelt toimitti listan kymmenestä suositeltavasta kristillisestä metallialbumista, joiden joukossa oli "Human Sacrifice". Van Pelt perusteli, että "julkiessaan kuulostaa äänimaailmaltaan pelottavalta "Human Sacrifice" nosti kristillisen metallimusiikin uskottavuutta usean pykälän verran." Vuonna 2010 HM-lehti sijoitti Human Sacrificen sijalle kymmenen 100 kaikkien aikojen parasta kristillistä rockalbumia -listallaan perusteenaan, että "ennen tai jälkeen tämän albumin piireissä ei ole kohdattu vastaavaa. Mahtavia riffejä soitettuna niskalle hengenvaarallisella nopeudella mutta ovat kuitenkin karmaisevan groovaavan raskaita riffejä sellaisenaan. Kappaleet kuten “White Throne” ja nimikappale ovat epäilemättä kristillisten metallipiirien kohokohtia. Albumilla on vain yksi vika (mahdollisesti pahin äänisuunnitteluhäiriö ikinä) – huono laulueditointi kohdassa 2:02 kappaleella 'Burn'.” Elokuussa 2010 lehden kylkiäisessä, Heaven's Metal -fanzinessa, "Human Sacrifice" sijoitettiin ensimmäiselle sijalle 100 kaikkien aikojen parasta kristillistä metallialbumia -listalla koska "se on vain mahtava. Se käänsi kristillisen metallimusiikin maailman korvalleen. Kuvittele Slayer Kristus-keskeisillä sanoituksilla. Yhtye oli niin tiukka, ja sen juuret olivat bluesissa mutta soitti 160 kilometrin tuntinopeudella. Laulaja on nykyisin avoimesti 'saatanallinen ateisti', joten yhtyeen hajoamisen jälkimaininkeihin liittyy paljon draamaa. Kappale White Throne tönäisee kuulijan istuimeltaan. Mahtavasti rakentuva kappale dramaattisella huipennuksella jokaisessa kertosäkeessä."


title: Human Sacrifice

text: 30. kesäkuuta 2010 Intense Millenium Records ilmoitti uudelleenjulkaisevansa Human Sacrificen ja Once Deadin uusilla kansikuvilla 9. marraskuuta 2010.


title: East Clubbers

text: East Clubbers on puolalainen dance/trance- yhtye. Se muodostuu kahdesta henkilöstä (DJ Silver ja Leo Major). He ovat tehneet dance tyylistä musiikkia noin 5 vuotta. Useimmissa heidän kappaleissaan laulajana toimii Kate Lesing.


title: Rohtasin linnoitus

text: Rohtasin linnoitus (urduksi قلعہ روہتاس Qila Rohtas) on linnoitus nykyisessä Pohjois-Pakistanissa. Sen rakennutti pataanihallitsija Sher Shah Suri (1486 – 1545) puolustautuakseen moguleita vastaan. Linnoitusta ei koskaan valloitettu, joten se on säilynyt poikkeuksellisen hyvin.


title: Rohtasin linnoitus

text: Se on esimerkki pataani- ja hindukulttuurin yhdistymisestä alueella. Linnoitus koostuu neljäkilometrisesta muurista, 68 tornista ja kahdestatoista linnoitetusta portista joista jokainen on erilainen. Linnoituksessa pystyi puolustautumaan 30 000 miehen armeija.


title: Rohtasin linnoitus

text: Linnoitus on Unescon maailmanperintökohde vuodesta 1997.


title: Synkkä yksinpuhelu

text: Synkkä yksinpuhelu on Olavi Paavolaisen vuonna 1946 kahtena osana julkaistu lähes tuhatsivuinen kirja. Se on kooste Paavolaisen päiväkirjoista lähinnä jatkosodan ajalta. Paavolainen oli sodissa tiedotustehtävissä ja oleskeli enimmäkseen päämajassa Mikkelissä ja erityisesti viestikeskus Lokissa, jossa hän pääsi seuraamaan kansainvälistä lehdistöä normaalin sotasensuurin ohi. Kirjassa kuvataan myös Paavolaisen käyntejä rintamalla ja Itä-Karjalassa. Kirja alkaa talvisotaa edeltävästä kesästä jatkuen jatkosodan päättymiseen ja rauhantekoon Neuvostoliiton kanssa. Paavolainen asettuu usein vastakkain virallisen sotapropagandan kanssa, vaikka hän toimi Suomen sotavoimien tiedotusosastolla.


title: Synkkä yksinpuhelu

text: Ilmestyessään kirja sai ristiriitaisen ja osittain jopa jyrkän kielteisen vastaanoton. Toisaalta sitä pidettiin, varsinkin vasemmiston keskuudessa, todenmukaisuuteen pyrkivänä yksityisen ihmisen tilityksenä jatkosodan vuosista. Toisaalta monet pitivät sitä liian pessimistisenä, jälkiviisaana ja isänmaan etujen vastaisena. Kirjaa epäiltiin myös suureksi osaksi jälkikäteen sepitetyksi. Varmuutta asiasta ei ole voitu saada, koska Paavolaisen alkuperäiset päiväkirjamerkinnät, joihin teos hänen mukaansa perustuu, eivät ole säilyneet. Paavolainen hävitti aineistoa itse, mutta toisaalta kaikki ei ehkä ole tullut perikunnalta esille. WSOY julkaisi paavolaisen Synkän yksinpuhelun alun perin kahtena melkein 500 sivuisena niteenä, mutta 60-luvulla julkaistuissa Valituissa teoksissa kirja oli lyhennetty 599 sivuiseen yhteen niteeseen. Kansanedustaja Erkki Tuomioja arvelee, että Paavolainen on itse lyhentänyt teostaan uusintajulkaisussa pehmentääkseen alkuperäisen version ilmaisua ja näkökulmia


title: Synkkä yksinpuhelu

text: Jaakko Pakkasvirta ohjasi kirjan pohjalta elokuvan "Pedon merkki" (1981). Vesa-Matti Loiri sai elokuvasta parhaan miessivuosan Jussi-palkinnon vuonna 1982.


title: Oona Chaplin

text: Oona Chaplin, o.s. O’Neill, (14. toukokuuta 1925 Bermuda – 27. syyskuuta 1991 Corsier-sur-Vevey, Sveitsi) oli Nobel- ja Pulitzer-palkitun näytelmäkirjailijan Eugene O’Neillin tytär ja elokuvalegenda Charles Chaplinin neljäs ja viimeinen vaimo.


title: Oona Chaplin

text: O’Neill oli isänsä toinen lapsi tämän avioliitosta kirjailija Agnes Boultonin kanssa. Hänellä oli myös vanhempi veli Shane (1918–1977) sekä kaksi vanhempaa sisarusta vanhempiensa edellisistä avioliitoista. Vanhemmat erosivat vuonna 1929, minkä jälkeen O’Neill tapasi isäänsä enää harvoin. Hän asui lapsuutensa Point Pleasantissa, New Jerseyn osavaltiossa äitinsä ja isoveljensä kanssa. Kesät perhe vietti Bermudalla.


title: Oona Chaplin

text: O’Neill kävi Brearleyn lukiota New Yorkissa, mistä hän valmistui vuonna 1942. Hän pääsi opiskelemaan Vassar Collegeen, mutta kieltäytyi paikasta tavoitellakseen uraa näyttelijänä. Hänet valittiin New Yorkin vuoden 1942 debytantiksi, minkä tuoma julkisuus johti työtarjouksiin eri elokuvastudioilta. Isänsä vastustuksen takia hän ei kuitenkaan pystynyt ottamaan tarjouksia vastaan. O’Neill sai kuitenkin pienen osan kesällä 1942 New Jerseyssä esitetystä näytelmästä "Pal Joey", joka ei kuitenkaan menestynyt. Myöhemmin samana kesänä hän lähti Hollywoodiin, missä toivoi voivansa aloittaa uran elokuvanäyttelijänä. Hän esiintyi pienessä osassa ystävänsä aviomiehen, kirjailija William Saroyanin, näytelmässä "The Time of Your Life" San Franciscossa ja sai Hollywoodissa ainoan koekuvauksensa Eugene Frenken elokuvaan "The Girl from Leningrad".


title: Oona Chaplin

text: Vuoden 1942 lopussa O’Neill tutustui Charles Chapliniin, joka alkoi opettaa hänelle näyttelemistä. He aloittivat myös suhteen, ja avioituivat kesällä 1943 O’Neillin täysi-ikäistyttyä. Avioliitto herätti paljon kohua parin 36 vuoden ikäeron takia ja koska Chaplinin entinen naisystävä Joan Barry oli juuri nostanut häntä vastaan isyyssyytteen. Eugene O’Neill katkaisi välit tyttäreensä lopullisesti avioliiton jälkeen ja teki hänet perinnöttömäksi.


title: Oona Chaplin

text: Liitto oli onnellinen ja kesti aina Chaplinin kuolemaan vuonna 1977 asti. Heille syntyi kahdeksan lasta: Geraldine (s. 1944), Michael (s. 1946), Josephine (s. 1949), Victoria (s. 1951), Eugene (s. 1953), Jane (s. 1957), Annette (s. 1959) ja Christopher (s. 1962). O’Neill jätti avioiduttuaan urahaaveensa ja keskittyi vaimon rooliin. Perheen muutettua Yhdysvalloista Sveitsiin vuonna 1953 hän luopui Yhdysvaltain kansalaisuudestaan ja otti aviomiehensä Britannian kansalaisuuden.


title: Oona Chaplin

text: Chaplinin kuoltua O’Neill asui vuorotellen Sveitsissä ja New Yorkissa, mistä oli ostanut asunnon. Hän kärsi vakavasta alkoholiongelmasta ja kuoli vuonna 1991 haimasyöpään.


title: Introspective

text: Introspective on Pet Shop Boysin vuonna 1988 julkaisema pop-albumi. Se poikkesi kahdesta aiemmasta albumista sillä, että se sisälsi ainoastaan kuusi kappaletta, joista jokainen on niin sanottua "extended"-versiota eli on huomattavasti pidempi kuin radio edit -versio.


title: Introspective

text: Huolimatta uskaliaasta kokeilusta albumi myi hyvin maailmanlaajuisesti, platinaa sekä Britanniassa että Yhdysvalloissa. Myös Suomessa albumi myi platinaa (yli 40 000 kappaletta) ja nousi julkaisuviikollaan Suomen albumilistan 1. sijalle.


title: Introspective

text: Albumin ensimmäisenä singlenä julkaistiin suuriin Pet Shop Boys -klassikoihin kuuluva "Domino dancing", joka ylsi brittilistalla 7. sijalle ja Yhdysvalloissa 18. sijalle. Kappaleen musiikkivideo herätti aikanaan suuren kohun "homoeroottiseksi" epäillyllä rantakohtauksella, jossa kaksi lihaksikasta miestä painivat toisiaan vastaan aaltojen iskiessä vasten heidän vartaloitaan. Toisena singlenä julkaistiin "Left to my own devices", joka oli Trevor Hornin tuottama kappale. Se saavutti Britanniassa sijan 4, mutta ylsi yllättäen Yhdysvalloissa vain sijalle 72. Viimeisenä singlenä albumilta julkaistiin "It's alright", jonka musiikkivideo on yksi duon muistettavimmista. Single nousi heti Britanniassa singlelistan viidenneksi. Kaikki albumilta singleiksi irrotetut kappaleet julkaistiin levyltä poiketen lyhyempinä versioina.


title: Introspective

text: Vuonna 2001 albumi julkaistiin uudestaan remasteroituna kahden CD:n versiona.


title: Burt Kwouk

text: Burt Kwouk () oli kiinalais-englantilainen näyttelijä, joka tuli tunnetuksi Blake Edwardsin "Vaaleanpunainen pantteri" -elokuvista. Kwouk näytteli yhteensä seitsemässä "Vaaleanpunainen pantteri" -elokuvassa ja hänen roolinaan oli Peter Sellersin näyttelemän komisario Jacques Clouseaun kiinalainen miespalvelija Cato Fong. Koska Clouseau oli käskenyt Fongin hyökätä hänen kimppuunsa aina kun mahdollista itsepuolustustaitojensa ylläpitämiseksi, Kwouk ja Sellers ottivat elokuvan merkeissä yhteen jokaisessa elokuvassa.


title: Burt Kwouk

text: Kwouk syntyi Manchesterissä, mutta hänen juurensa olivat Shanghaissa ja hänen äitinsä on kiinalainen.


title: Burt Kwouk

text: Kwouk näytteli James Bond -elokuvissa "007 ja Kultasormi" ja "Elät vain kahdesti". Hänet nähtiin myös "Vielä virtaa -sarjassa", jossa hän näytteli Entwistleä.


title: Burt Kwouk

text: Lähde:


title: Dunaliella salina

text: Dunaliella salina on yksisoluinen viherlevä, joka menestyy erittäin suolapitoisessa ympäristössä, eli se on halofiili. Sitä esiintyy paikoissa, joissa suolapitoisuus on hyvin suuri, kuten suolajärvissä ja suola-altaissa.


title: Dunaliella salina

text: Soluseinämätön "Dunaliella salina" -solu sisältää suuren määrän glyserolia, joka suojaa sitä ympäristön suolan aiheuttamalta osmoottiselta paineelta. Suojautuakseen ultraviolettisäteilyltä levä kehittää karotenoideja, jotka värjäävät sen vaaleanpunaiseksi tai oranssiksi. Suola-altaiden voimakkaankin punaiset värit johtuvat "Dunaliella salinan" ja muiden halofiilisten mikrobien väriaineista. Solulla on kaksi siimaa, joiden avulla se liikkuu.


title: Dunaliella salina

text: Antioksidanttisten ominaisuuksiensa vuoksi sitä käytetään kosmetiikkateollisuudessa ja ravintolisävalmisteissa. Suolankukka saa värinsä ja arominsa muun muassa "Dunaliella salina" -levästä.


title: NHL:n varaustilaisuus 2007

text: NHL:n varaustilaisuus 2007 oli järjestyksessään 45. . Se pidettiin 22. kesäkuuta 2007 Nationwide Arenalla Columbuksessa, Ohion osavaltiossa. Tilaisuus oli kaksipäiväinen, ja ensimmäisen kierroksen varaukset tehtiin ensimmäisen päivän aikana. Ensimmäinen varausvuoro oli Chicago Blackhawksilla, joka varasi yhdysvaltalaisen Patrick Kanen.


Saksan demokraattinen talonpoikaispuolue (, lyh. DBD) oli Saksan demokraattisessa tasavallassa (DDR) toiminut puolue. Muiden DDR:n puolueiden tapaan DBD ei voinut toimia vapaasti eikä se saanut itse päättää politiikkansa sisällöstä, vaan sen tehtävänä oli tukea valtiota johtavaa Sosialistista yhtenäisyyspuoluetta (SED). Puolue oli "blokkipuolue", ja se kuului DDR:n Kansalliseen rintamaan.


Saksan demokraattinen talonpoikaispuolue perustettiin huhtikuussa 1948 Neuvostoliiton miehityshallinnon aloitteesta. Tuolloisen Mecklenburgin osavaltion pääkaupungissa Schwerinissä kokoontunut DBD:n perustava puoluekokous julisti uuden puolueen syntyneeksi 29. huhtikuuta 1948. Puhetta kokouksessa johti Sosialistisen yhtenäisyyspuolueen jäsen Ernst Goldenbaum, joka myös valittiin uuden puolueen ensimmäiseksi puheenjohtajaksi. Hän pysyi puheenjohtajana aina vuoteen 1982.


Saksan demokraattinen talonpoikaispuolueen tarkoituksena oli ennen muuta sitouttaa maaseudun väestö, joka suhtautui työläisväestöä penseämmin sosialismiin, muodostumassa olevaan sosialistiseen Saksan demokraattiseen tasavaltaan. Toisaalta haluttiin myös luoda poliittinen foorumi maanviljelijöille valtiossa, joka ymmärsi olevansa "työläisten ja talonpoikien valtio" ("Arbeiter- und Bauernstaat"). Aluksi DBD selitti edustavansa pientalonpoikia ja keskisuurten tilojen omistajia sekä kaupungeista maalle muuttaneita "uustalonpoikia" ja puolustavansa näiden ryhmien etuja. 1950-luvulla puolue alkoi kuitenkin ajaa maatalouden kollektivisointia. Puolue tuki muiden "blokkipuolueiden" tavoin SED:tä. Muiden blokkipuolueiden tavoin se lähetti 52 edustajaa (10,4 % edustajista) DDR:n parlamenttiin, Kansankamariin. Puolueella oli oma pää-äänenkannattaja, "Bauernecho".
DBD kehittyi alussa nopeasti. Vuoteen 1951 mennessä puolueen jäsenmäärä oli kasvanut jo 85 000:een. Maaseudun väestö toivoi puolueen puolustavan heidän etujaan uhkaavaa kollektivisointia vastaan. Puolueen ilmoitettua tukensa kollektivisoinnille jäsenmäärän kasvu tyrehtyi. 1980-luvulla puolueen jäsenmäärä alkoi muiden blokkipuolueiden jäsenmäärän tavoin nousta. Vuonna 1984 puolueeseen kuului jo 108 000 jäsentä.


title: Saksan demokraattinen talonpoikaispuolue

text: Berliinin muurin murtumisen yhteydessä 1989 DBD yritti profiloitua ekologisena maatalouspuoleena. Se otti osaa ensimmäisiin vapaisiin kansankamarivaaleihin 18. maaliskuuta 1990, mutta se sai vain 2,2 % äänistä ja 9 edustajaa Kansankamariin. Puolueen jäljellä olevat jäsenet päättivät tämän jälkeen lopettaa puolueen toiminnan ja liittää sen organisatorisesti osaksi DDR:n kristillisdemokraatteja.


title: Egeria

text:
Egeria oli roomalaisessa mytologiassa vesinymfi. Hänet tunnettiin parhaiten Rooman tarunomaisen toisen kuninkaan, Numa Pompiliuksen, puolisona ja neuvonantajana. Kuninkaan kerrottiin kuitenkin keksineen koko suhteen sen jälkeen, kun valtakuntaan oli palannut rauha
hänen tehtyään sopimukset naapurivaltioiden kanssa. Koska kansalla ei enää ollut pelkoa vihollisista, kuningas halusi istuttaa heihin jumalanpelon, ja uskottavuutensa lisäämiseksi hän kertoi saavansa neuvoja Egerialta yöllisissä neuvonpidoissa.


title: Egeria

text: Ovidius kertoo, että Numan kuoleman jälkeen Egeria laskeutui vuoren juurelle ja puhkesi kyyneliin. Liikuttuneena tämän surusta Diana muutti säälistä Egerian lähteeksi.


title: Egeria

text: Egeriasta muodostui eponyymi tarkoittamaan naispuolista neuvonantajaa.


title: Reaaliunioni

text: Reaaliunioni on kahden tai useamman valtion välinen pysyvä liitto, jolla on personaaliunionista poiketen yhteisen hallitsijan lisäksi myös joitain yhteisiä valtiollisia toimielimiä. Personaaliunionin tavoin reaaliunionia ei kuitenkaan pidetä yksittäisenä valtiona. Yksi esimerkki reaaliunionista on Ruotsin, Tanskan ja Norjan vuosina 1397–1523 yhdessä muodostama pohjoismainen Kalmarin unioni.


title: Street Corner Queen

text: Street Corner Queen (LRCD-003) on suomalaisen, Jyväskylästä kotoisin olevan Deuteronomium-yhtyeen ensimmäinen studioalbumi. Se julkaistiin vuonna 1998 Little Rose Productions -levymerkin alla.


title: Street Corner Queen

text: "Street Corner Queenin" musiikki on erikoinen sekoitus eri tyylejä: yhtye ei omien sanojensa mukaan osannut päättää, mitä he halusivat soittaa mutta yrittivät kuitenkin olla uraauurtavia. Pääosa kappaleista on jonkinlaista death metal -vaikutteista punk metalia - death and rollia: jotkut kappalerakenteista nojaavat punkin suuntaan ja vokalisointikin on puoleksi hyökkäävää, Killing Joke -tyyppistä punkärjyntää. Varsinaista death metal -murinaa on hyvin vähän joissain taustoissa. Punkärjynnän lisäksi Miika Partala tulkitsee kappaleita korkealla black metal -kärinällä. Erikoisempiin ja kokeellisempiin kappaleihin lukeutuu "Bonsai People", joka on Red Hot Chili Peppers -tyyppinen funk metal -sovitus. Kappaleen sanoitusten voisi yhden vaihtoehdon mukaan tulkita vertaavan lapsenmielisiä (pyteettömiä) ihmisiä bonsai-puihin, jotka lyyrisen minän mukaan ovat pieniä (nöyriä, Jumalaa pelkääviä) mutta vahvana lajina kestävät kuitenkin tuulen riepotuksen (koettelukset), sillä ne ovat juurtuneet tiheästi maaperään (Jumalan sanaan). "Spell of Hell" on taas hyvin black metal -tyylinen kappale, joka alkaa painostavalla akustisella kitaroinnilla. Kuiskaavalla äänellä puhuja lausuu sanat "Hell is a totally cool site, so let's get there, all right?". Tällä on oletettavasti pyritty kuvaamaan joidenkin black metal -harrastajien asenteita. Tremoloriffien käynnistyessä lyyrinen minä kertoo, että heidät, jotka näin puhuvat, on vallannut niin kutsuttu helvetin lumous, jota paholainen käyttää huijatakseen ihmisiä. Ristillinen-lehden ensimmäisen numeron haastattelussa vuonna 1997 yhtye kertoi, että noihin aikoihin Klaus Flaming soitti Metalliliitto-ohjelmassaan muiden muassa tuolloin yhden maailman suosituimman black metal -yhtyeen, Emperorin musiikkia, joten Deuteronomium oletettavasti katsoi tarpeelliseksi kirjoittaa vastaavan, kuitenkin kantaa ottavan kappaleen. "III" ja "Northern Praise" ovat ylistyskappaleita, edellä mainittu on vokalisoitu suomen kielellä. Kappale "Street Corner Queen" kertoo prostituoidusta, jonka lyyrinen minä kertoo myyvän rakkautta, vaikka tietää sisimmissään ettei se ole rakkautta lainkaan, ja että ymmärtämättään hän etsii vääristä asioista lohdutusta tyhjyyteensä.. "Druglord" on jonkinlainen metallinen punk-kappale, jonka sanat on kirjoitettu huumeriippuvuudesta kärsivän nuoren näkökulmasta.


title: Street Corner Queen

text: Albumi sai erimielisen vastaanoton: osa niin kriitikoista kuin harrastajista olisi toivonut yhtyeeltä suoraviivaisempaa death-black metal -ilmaisua. Chronicles of Chaosin Alex Cantwell kirjoitti albumista, että albumi on kiistatta omaperäinen ja luova mutta hänen mielestään varsinkaan rap- ja reggae-tyylikokeilut eivät istu kokonaisuuteen puhumattakaan kansitaiteesta saatikka albumin nimestä. The Phantom Toolbothin Josh Spencer nimitti "Street Corner Queenia" "virkistäväksi" ja kirjoitti, että yhtyeen persoonallinen ilmaisu tekee albumista yhtenäisen. Spencer ei Cantwellin tavoin kuitenkaan vakuuttunut "Human Nature" -kappaleen rap- ja reggae-osuuksista. Hän kutsuikin tyylikokeilua "kauheaksi" valittaen, että osuus tekee sanoitusten vakavan sanoman seksuaalisesta puhtaudesta surkuhupaisaksi. Spencer kirjoitti myös, että hänen mielestään Deuteronomiumin ei olisi pitänyt sovittaa puhdasta laulua kappaleisiin, kuten "Empty Shell", sillä yhtyeen eurooppalainen korostus häiritsee liikaa. Siitä huolimatta, että albumi jakoi mielipiteitä, "Street Corner Queen" teki yhtyeen huomattavasti tunnetummaksi. Albumin tuoman maineen myötä he alkoivat esiintyä ulkomaillakin.


title: Street Corner Queen

text: "Street Corner Queenista" julkaistiin ensin 500 kappaleen painos. Albumin alkuperäisessä kansikuvassa, jossa nimeltä mainitsematon henkilö on kuvittanut tulkintansa nimikappaleen teemasta, oli useita painovirheitä. Yhtyeen mukaan kuvan piti olla kuparinruskea mutta painossa värit menivät harmaiksi. Toisessa, myös 500 kopion painoksessa, taas väri oli sinertävä. Ensimmäiset painokset sisälsivät bonusraidan "Blue Moment" EP:ltä "Tribal Eagle". Vuonna 2001 Little Rose otti albumista uuden painoksen remasteroituna, sillä kertaa digipak-pakkauksella. Uuden kansikuvan maalasi Michael Majalahti. Digipak-version kappalejärjestystä oli muunneltu: "Blue Momentin" sijasta lisäkappaleina oli "Tribal Eagle" -ep:n kappaleet ja vuonna 1999 äänitetty One Bad Pig -coverkappale "Red River". Painos oli 1500.


title: Street Corner Queen

text: Vuonna 2006 Maanalainen Levykauppa painatti albumista 500 kappaleen uusintapainoksen eri kansikuvalla. Painos julkaistiin juhannuksena OHM-Fest-tapahtumassa, jolloin Deuteronomium esiintyi ensimmäisen kerran sen jälkeen, kun yhtye hajosi vuonna 2001.Lisäkappale:


title: Street Corner Queen

text: Lisäkappaleet:


title: Celsuksen kirjasto

text: Celsuksen kirjasto on kirjastona toiminut rakennus Efesoksessa, nykyisessä Turkissa. Kirjasto rakennettiin hautamuistomerkiksi Asian provinssin kuvernöörille Tiberius Julius Celsus Polemaeanukselle, joka on haudattu kirjaston lattian alle. Kirjaston rakennutti Celsuksen poika Galius Julius Aquila. Celsuksen kirjaston rakennustyöt aloitettiin vuonna 110 ja se valmistui 135. Kirjastossa säilytettiin aikanaan yli 12 000 kääröä.


title: Eponyymi

text: Eponyymi tarkoittaa joko kuvitteellisen hahmon tai todellisen henkilön nimeä, jonka mukaan jokin kansa, paikka tai muu asia on nimetty.


title: Eponyymi

text: Eponyymi-sana tulee kreikan sanoista ἐπ(ί) "ep(i)" (”päällä, jäljessä”) ja ὄνομα/ὄνυμα "onoma/onyma" (”nimi”) – ἐπώνυμος ("nimen antava").


title: Eponyymi

text: Eponyymeistä nimensä ovat saaneet esimerkiksi


title: Eponyymi

text: Vuosia on nimetty poliittisten eponyymien perusteella


title: Eponyymi

text: Stiglerin laki väittää eponyymien olevan harvoin todenperäisiä – useimmiten asiat on nimetty jonkun muun kuin niiden oikean keksijän tai löytäjän mukaan.


title: Riyo Mori

text: Mori aloitti tanssimisen 4-vuotiaana. Hän on opiskellut Kanadan Quinte Ballet Schoolissa ja valmistunut Kanadan Ontariossa sijaitsevan Bellevillen Centennial Secondary Schoolista. Hän omistaa yhä ensimmäiset balettikenkänsä.


title: Riyo Mori

text: Morista tuli toinen Miss Universe -kilpailun voittanut japanilaisnainen. Ensimmäinen Japanista tullut voittaja oli Akiko Kojima vuonna 1959. Mori on yhdeksäs kisan voittanut aasialaisnainen. Intian Lara Dutta, Miss Universe 2000, oli heistä edellinen. Mori on kolmas japanilaisnainen viiden vuoden sisällä, joka on sijoittunut kilpailussa viiden parhaan joukkoon.


title: Ichi the Killer

text: Ichi the Killer () on vuonna 2001 valmistunut japanilainen Takashi Miiken ohjaama, Hideo Yamamoton mangaan pohjautuva elokuva.


title: Ichi the Killer

text: Elokuvan päätähti on Tadanobu Asanon esittämä Kakihara, Yakuzalle työskentelevä sadomasokisti, joka saa erityisen suurta nautintoa pomonsa Anjon piestävänä olemisesta. Elokuva alkaa kohtauksella, jossa Anjo murhataan erityisen raa'alla tavalla. Murhan jäljet siivoamaan tullut, todisteet samalla hävittävä salaperäinen ryhmä varastaa huoneessa olleet Anjon kolmesataa miljoonaa Japanin jeniä.


title: Ichi the Killer

text: Moni Kakiharan maanmiehistä, mukaan lukien Anjon englantia ja kiinaa puhuva tyttöystävä Karen, epäilevät Anjon ottaneen rahat ja paenneen Kakiharan ollessa vakuuttunut siitä, että Anjo on yhä elossa. Hänen tutkimuksensa johtavat vihamielisen klaanin jäsenen, Suzukin kiduttamiseen. Suzuki ripustetaan kattoon selkään kiinnitetyillä metallikoukuilla Kakiharan viillellessä hänen ruumistaan veitsellä ja kaataessa kiehuvaa öljyä tämän vartalolle. Esimerkkinä elokuvan mustasta huumorista mainittakoon kohta, jossa Kakiharalta kysytään, mitä hän tekee. Vastauksena on välinpitämätön ja jopa ilkkuva repliikki "pikku kidutusta vain".


title: Ichi the Killer

text: Pian kidutettu mies paljastuu syyttömäksi. Tämän korvatakseen Kakihara viiltää irti osan kielestään ja tarjoaa sitä Suzukin pomolle (Jun Kunimura). Vanha miestä, Jijiiä (Shinya Tsukamoto), jolta Kakihara sai vihjeen Suzukin puoleen ja jolla saattaisi olla lisää tietoa Anjosta, ei löydy Kakiharan etsintöjen jälkeen mistään.


title: Ichi the Killer

text: Selviää, että Jijii on kaiken takana ja ohjailee tapahtumia. Apunaan hänellä on suojatti, nuori mies Ichi (Nao Omori). Ichi on sekava ja mieleltään sairas tapaus, joka tavallisesti on häveliäs ja pelkurimainen, mutta joka suuttuessaan muuttuu murhaavaksi mielipuoleksi. Tappaessaan hänellä on taipumusta hallitsemattomaan itkemiseen ja huutamiseen. Ichi pukeutuu kumiseen kokopukuun suurella numerolla 1 sekä kenkiin, joiden korkoihin on piilotettu terät.


title: Ichi the Killer

text: Nähdessään parittajan hakkaavan alaistaan hän tappaa heidät molemmat, parittajasta aloittaen. Hänen väkivaltaisuutensa pohjautuu siihen, miten Jijii on Ichiä kasvattaessaan manipuloinut häntä valheellisilla muistoilla, joissa Ichi todistaa raiskauksen lukiossa. Ichi tuntee "muistoistaan" suurta häpeää, sillä hän olisi mieluummin osallistunut tapahtuneeseen kuin auttanut uhria. Nämä muistot saavat hänet sekoittamaan kiihottumisen murhanhimoon ja tekevät hänestä sen murhaajan, joka hän on.


title: Ichi the Killer

text: Kakihara potkitaan ulos jengistä tottelemattomuutensa takia, mutta sitä ennen kuulee Ichistä. Kakihara kiinnostuu tästä "totaalisesta sadistista", sillä ehkä hänen avulla hän saa kokea tarpeeksi suurta tuskaa, jonka kaltaista hänen tyttöystävänsä saatikka edes hänen pomonsa ei voinut antaa. Samoihin aikoihin Jijii yrittää saada Ichin paremmin hallintaansa pistämällä Karenin viettelemään hänet. Suunnitelma menee pahasti pieleen ja Karen kuolee Ichin käsissä.


title: Ichi the Killer

text: Kahden korruptoituneen poliisietsivän kanssa Ichi löytää Myu-Myun, Jijiin jengiin yhdistetyn prostituoidun. Yhdessä elokuvan raaimmista kohtauksissa he kiduttavat Myu-Myuta muun muassa leikkaamalla hänen nänninsä irti. He löytävät yhden Jijiin kätyreistä ja kiduttavat häntä tavoitteenaan saada tietää, missä Ichi on. Samaan aikaan hän näyttäytyy Kakiharan asunnolla. Hän tappaa Kanekon, hänen poikansa, Takeshin edessä, joka pian potkaisee Ichiä tämän parkuessa maassa. Pian Kakihara kuitenkin tajuaa, ettei Ichi aio vahingoittaa häntä. Talon katolla Kakihara tunkee kaksi neulaa korviinsa itsemurhan toivossa. Hän suuntaa katseensa maasta ylös, jolloin hän näkee Ichin seisovan Kanekon päänpuolikas kädessään pojan ruumiin lojuessa vieressä. Ichi hyökkää Kakiharan kimppuun ja hänen kenkäteränsä sivaltaa syvälle Kakiharan päähän. Kakihara hoipperoi taaksepäin ja putoaa katolta monta kerrosta maahan huutaen onnesta. Elokuvan lopuksi Jijii löytää Kakiharan ruumiin betonilattialta.


title: Jean Simmons

text: Jean Merilyn Simmons (31. tammikuuta 1929 Lontoo, Yhdistynyt kuningaskunta – 22. tammikuuta 2010 Santa Monica, Kalifornia, Yhdysvallat) oli englantilainen näyttelijä.


title: Jean Simmons

text: Hän aloitti näyttelijän uransa jo teini-ikäisenä. Hänen ensimmäinen merkittävä elokuvarooli oli "Suuret toiveet" ("Great Expectations", 1946). Vuonna 1948 hän näytteli Ofeliaa Laurence Olivierin elokuvassa "Hamlet" ja sai roolistaan Oscar-ehdokkuuden. Hänen muita tunnettuja elokuvia ovat mm. "Sinuhe, egyptiläinen" ("The Egyptian", 1954), "Enkeleitä Broadwaylla" ("Guys and Dolls", 1955), "Suuri maa" ("Big Country", 1958) ja "Spartacus" ("Spartacus", 1960). Sen lisäksi hän loi uraa televisiossa; minisarjasta "Okalinnut" ("The Thorn Birds", 1983) tuli Emmy-palkinto, sen lisäksi hän on näytellyt minisarjassa "Jaettu maa" ("North and South", 1985). Minisarjojen lisäksi hän on näytellyt TV-elokuvissa ja vieraillut tv-sarjoissa. Hän on myös ääninäytellyt joidenkin anime-elokuvien englanninkielisissä versioissa.


title: Jean Simmons

text: Yksityiselämässään hän on ollut naimisissa Stewart Grangerin kanssa vuosina 1950–1960. Avioliitosta on yksi tytär. Simmons ja Granger tekivät urallaan lukuisia elokuvia yhdessä. Vuosina 1960–1977 hän oli naimisissa tuottaja-käsikirjoittaja-ohjaaja Richard Brooksin kanssa. Myös tästä avioliitosta on yksi tytär. Vuonna 2003 Jean Simmons aateloitiin arvomerkillä OBE.


title: Jean Simmons

text: Hän kuoli keuhkosyöpään 22. tammikuuta 2010 Kaliforniassa, Yhdysvalloissa.


title: Kennedy-oppi

text: Kennedy-oppi on Yhdysvaltain ulkopolitiikan toimintaperiaate presidentti John Kennedyn toimikaudella vuosien 1961 ja 1963 välisenä aikana. Kennedy-oppi muotoili erityisesti Yhdysvaltojen ulkopolitiikkaa suhteessa Latinalaiseen Amerikkaan. Opin pyrkimyksenä oli tukea kommunismin leviämisen estämistä ja eritoten poistaa kommunismi läntiseltä pallonpuoliskolta.


title: Kennedy-oppi

text: Puheessaan 20. tammikuuta 1961, jonka J. F. Kennedy piti ottaessaan vastaan presidentin viran, hän suuntasi puheensa amerikkalaiselle yleisölle ja koko maailman tietoisuuteen. Hän käsitteli sitä ulkopoliittista linjaa, jota hänen hallintonsa tulisi noudattamaan:


title: Kennedy-oppi

text: Hän toisaalta kutsui amerikkalaiset tukemaan yhdessä "taistelua ihmiskunnan yhteistä vihollista vastaan: tyranniaa. köyhyyttä, sairautta ja itse sotaa."


title: Kennedy-oppi

text: Eräs Presidentti J. F. Kennedyn toimikauden keskeisimmistä tavoitteista oli estää kommunismin eteneminen hintaan mihin hyvänsä. Tämän kylmän sodan periaatteen puitteissa Kennedy muistutti, että sotilaallinen voima, joka on koottu kommunismia vastustamaan toimii myös takuuna toivotulle aseistariisunnalle ja globaalille yhteistyölle.


title: Kennedy-oppi

text: Toinen merkittävä seikka Yhdysvaltojen ulkopolitiikassa Kennedyn virkakaudella oli usko amerikkalaisten kykyyn kontrolloida maailmanlaajuisesti kaikkia keskeisiä tapahtumia ja uskottiin tuon tehtävän jopa onnistuvan.".


title: Kennedy-oppi

text: Kennedy-oppi perustuu olennaisin osin Dwight D. Eisenhowerin ja Harry S. Trumanin hallintojen ulkopolitiikan jatkamiseen ja sen yleiseen syventämiseen. Näiden kahden presidentin politiikka oli keskittynyt kommunismiin ja keinoihin, joita Yhdysvaltojen tuli käyttää estääkseen kommunismin eteneminen Länsi-Euroopassa. Truman-oppi keskittyi taloudellisen avun antamiseen Länsi-Euroopan ei-kommunistisille valtioille eli Marshall-avun antamiseen, jotta nämä maat eivät luisuisi kommunistiseen leiriin.


title: Kennedy-oppi

text: Kennedyn kolme vuotta kestäneellä presidenttikaudella tapahtui merkittäviä kommunismin leviämisen estämiseen liittyviä tapahtumia:


title: Ruth Graham

text: Ruth Bell Graham (10. kesäkuuta 1920, Jiangsu, Kiina – 14. kesäkuuta 2007, Yhdysvallat) oli yhdysvaltalainen hyväntekeväisyyden harrastaja, runoilija ja kirjailija, joka tunnettiin evankelista Billy Grahamin vaimona. Hän perusti vuonna 1966 "Ruth and Billy Graham Children's Health Center":n Pohjois-Carolinassa, Yhdysvalloissa.Gigi Grahamin kanssa:


title: Sher Shah Suri

text: Sher Shah Suri (1486–1545) (paštuksi شیر شاه سورى ) myös Sher Khan tai "leijonakuningas" oli Pohjois-Intiaa hallinneen Sur-dynastian perustaja.


title: Sher Shah Suri

text: Hän syntyi pataaniperheeseen Biharissa vuonna 1486, ja sai aluksi nimekseen Farid khan kakar . Vuonna 1522 hän pestautui Biharin hallitsijan Bahar Khanin palvelukseen. Bahar Khan antoi hänelle nimen Shere Khan muistoksi tiikerin surmaamisesta, ja nimitti hänet varakuvernööriksi ja poikansa Jalal Khanin kotiopettajaksi.


title: Sher Shah Suri

text: Vuosina 1527–1528 Shere Khan palveli suurmoguli Baburia. Hän palasi Bihariin Jalal Khanin suojelijaksi, ja koska Jalal Khan oli alaikäinen, Sher Khan käytännössä hallitsi Biharia.


title: Sher Shah Suri

text: Vuonna 1531 Sher Khan julistautui itsenäiseksi Baburin seuraajan Humayunin vallasta. Asemaansa korostaakseen hän vaihtoi nimekseen Sher Shah. Vuonna 1534 hän voitti Bengalin kuninkaan, ja vuonna 1537 valloitti Bengalin. Vuonna 1539 hän voitti Humayunin Chausassa, vuonna 1540 Kannaujissa. Puolustautuakseen Humayunin vastahyökkäyksiltä ja alistaakseen tälle uskolliset Gakharit, hän rakennutti Rohtasin linnoituksen nykyiseen Pakistaniin. Sher Shah Suri kuoli tapaturmaisesti ruutivaraston räjähdyksessä vuonna 1545.


title: Ramchandra Gandhi

text: Ramchandra Gandhi (9. kesäkuuta 1937 – 13. kesäkuuta 2007) oli intialainen filosofi ja kirjailija, joka opetti filosofiaa muun muassa Princetonin yliopistossa ja uskontotiedettä Santiniketanissa. Ramchandra Gandhi oli Mahatma Gandhin pojanpoika.


title: Aateliskalenteri

text: Aateliskalenteri on yleensä kirjan muotoon painettu matrikkeli, jossa kerrotaan ritari- ja aatelissukuihin kuuluvien henkilötiedot. Tunnettuja eurooppalaisia aateliskalentereita ovat esimerkiksi ruotsalainen "Sveriges ridderskap och adels kalender" (1854–), tanskalainen "Danmarks Adels Aarbog" (1884–) ja saksalainen "Genealogisches Handbuch des Adels" (1951–).


title: Aateliskalenteri

text: Suomessa aateliskalenteria on julkaistu vuodesta 1858 lähtien, ja nykyisin se ilmestyy joka kolmas vuosi. Kalenteri julkaistiin aiemmin ruotsinkielisenä, nimellä "Finlands ridderskaps och adels kalender", mutta uudemmat painokset ovat kaksikielisiä. "Suomen ritariston ja aateliston kalenteria" julkaisee Suomen Ritarihuone.


title: Aateliskalenteri

text: Matrikkelissa ovat kaikkien elossa olevien ritarihuoneeseen merkittyjen sukujen jäsenten henkilötiedot. Jokaisen sukuesittelyn alussa esitellään myös suvun vaakuna.


title: Aateliskalenteri

text: Uusimmassa kalenterissa on mukana kaikkiaan 357 sukua, joista 164 – eli hieman vajaa puolet – on yhä elossa.


title: Vladimir Bierko

text: Vladimir Bierko on kuvitteellinen hahmo yhdysvaltalaisessa televisiosarjassa "24". Hahmoa esittää brittiläinen näyttelijä Julian Sands. Bierko esiintyy yhtenä sarjan pääroistoista viidennellä tuotantokaudella.


title: Vladimir Bierko

text: Vladimir Bierko oli Venäjän rikkaimpiin miehiin kuuluva liikemies, joka ansaitsi valtaisan, miljardien arvoisen omaisuutensa hankkimalla öljyrikkaita maa-alueita ja harjoittamalla asekauppaa. Tuntemattomista syistä Bierko kannatti ja rahoitti Keski-Aasiassa toimivan, Venäjän presidentti Juri Suvarovin salamurhaamiseen pyrkivän venäläisen terroristijärjestön toimintaa. Venäjän turvallisuuspalvelu FSB oletti hänen olevan pelkästään terroristijärjestön kannattaja, mutta kolme kuukautta ennen viidennen tuotantokauden tapahtumia Bierko katosi tuntemattomille ja ryhtyi tukemansa terroristijärjestön johtajaksi.


title: Vladimir Bierko

text: Näihin aikoihin Yhdysvaltain presidentti Charles Loganin kansliapäällikkö Walt Cummingsille työskentelevä entinen CIA-agentti James Nathanson otti yhteyttä Bierkoon ja lupasi luovuttavansa terroristeille Sentox VX1-hermokaasua sisältäviä kanistereita, jotka oli hankittu Omicron International -yhtiön varapääjohtaja Christopher Hendersonilta. Bierko suunnitteli kuljettavansa kanisterit Yhdysvalloista Venäjälle ja sittemmin käyttävänsä hermokaasua Moskovan väestön tappamiseen, mutta hän ei ollut tietoinen siitä, että Nathanson, Cummings, Henderson ja Logan olivat mukana Yhdysvaltain hallinnon korkea-arvoisten virkamiesten välisessä salaliitossa. Salaliittolaisten pyrkimyksenä oli antaa Bierkon kuljetaa kanisterit Keski-Aasiaan, minkä jälkeen salaliittolaiset laukaisisivat ne kauko-ohjaimella; tämän jälkeen Yhdysvallat saisi tekosyyn ”varmistaa Keski-Aasian sisäinen turvallisuus”, jolloin yhdysvaltalaisjoukot miehittäisivät Keski-Aasian strategisesti merkittävät öljykentät ja täten takaisivat Yhdysvaltain geopoliittisen aseman tulevaisuudessa.


title: Vladimir Bierko

text: Koska Nathanson oli kätkenyt Sentox-kanisterit Los Angelesin Ontarion kansainvälisellä lentoasemalla sijaitsevaan hylättyyn lentokonehangaariin, Bierko lähetti lentoasemalle entisen puna-armeijan komentajan ja korkea-arvoisen terroristijohtaja Anton Bereskin alaisuudessa toimivan pienen terroristiryhmän, joka kaappasi haltuunsa lentoaseman terminaalin ja otti panttivangeiksi useita kaappaushetkellä terminaalissa oleskelleita ihmisiä. Koska samana päivänä presidentti Suvarov oli matkustanut valtiovierailulle Yhdysvaltoihin tavatakseen presidentti Loganin, Beresk uhkasi suorassa televisiolähetyksessä teloittavansa yhden panttivangin joka 15 minuutin välein, mikäli Suvarov ja Logan allekirjoittaisivat kaavailemansa Venäjän ja Yhdysvaltain välisen terrorismin välisen sopimuksen. Terroristien uhkauksista ja kahdesta teloitetusta panttivangista huolimatta presidentit allekirjoittivat sopimuksen, ja Curtis Manningin johtama CTU-yksikkö onnistuivat ottamaan terminaalin takaisin haltuunsa ja pelastamaan panttivangit. CTU:n tietämättä panttivankikriisi lentoasemalla oli kuitenkin todellisuudessa pelkkä Bierkon suunnittelema hämäys, jonka aikana Ivan Erwichin johtamat terroristit saivat haltuunsa hangaariin kätketyt hermokaasukanisterit ja poistuivat huomaamattomasti lentoaseman läheisyydestä.


title: Vladimir Bierko

text: Kun Erwich oli saanut haltuunsa kanisterit, Bierko sai selville Nathansonin todelliset aikeet ja lähetti miehensä eliminoimaan entisen liittolaisensa. Bierko ei kuitenkaan tiennyt, että ennen kuolemaansa Nathanson luovutti Jack Bauerille mikrosirun, jonka avulla kanisterit kyettäisiin jäljittämään. Vaikka Bierko oli kieltänyt miehiään käyttämästä hermokaasua Yhdysvaltain maaperällä, Erwich yritti kokeilla Sentoxin tappavuutta Sunrise Hillsin ostoskeskuksessa, mutta Bauer esti terroristien aikeet ja Bierko puukotti Erwichin kuoliaaksi rangaistuksena hermokaasun luvattomasta käytöstä. Koska CTU:n Los Angelesin osasto oli Nathansonin mikrosirun avulla jäjlittämässä kanistereita, Bierko ymmärsi, että kaasun salakuljettaminen pois Yhdysvalloista oli mahdotonta ja hän otti yhteyden presidentti Loganiin. Puhelinkeskustelussa hän kiristi presidenttiä kertomaan Suvarovia kuljettavan autosaattueen ajoreitin, sillä muussa tapauksessa Bierko uhkasi käyttävänsä Sentoxia yhdysvaltalaisia siviilikohteita vastaan. Presidentti kertoi Bierkolle autosaattueen ajoreitin, mutta saatuaan tietää vaimonsa Marthan olevan saattueen kyydissä hän rikkoi sopimuksensa Bierkon kanssa ja varoitti salaista palvelua terroristien laatimasta väijytyksestä. Terroristien salamurhayritys epäonnistui ja Bierko päätti käyttävänsä hermokaasua Venäjän sijasta Yhdysvaltain maaperällä.


title: Vladimir Bierko

text: Bierko lähetti terroristin nimeltä Viktor Grigorin Los Angelesissa sijaitsevaan sairaalaan, mutta Curtis Manning tappoi Grigorinin ennen kuin terroristi ehti käyttämään hermokaasua sairaalan sisätiloissa. Bierko myös lähetti Ostroff-nimisen kätyrinsä soluttautumaan CTU:n Los Angelesin osaston päämajaan. Vaikka Bauer tappoi Ostroffin, terroristi onnistui käyttämään hermokaasua rakennuksessa sillä seurauksella, että kymmenet CTU:n työntekijät, mukaan lukien Egdar Stiles, menettivät henkensä. Kun CTU:n Los Angelesin osasto oli onnistuneen hermokaasuiskun seurauksena muuttunut käytännössä toimintakyvyttömäksi, Bierko päätti käyttävänsä jäljellä olevat hermokaasukanisterit Willshire Gas Companyn kaasulaitoksessa, jolloin Sentox kulkeutuisi laitoksen kautta ympäri Los Angelesia ja aiheuttaisi vähintäänkin 200 000 ihmisen kuoleman. Kaasulaitoksen pohjapiirrokset hänelle toimitti tiedonvälittäjä Collette Stenger, mutta myöhemmin Stenger jäi CTU:n vangitsemaksi ja luovutti heille tietoja Bierkon aikeista. Bauerin ja Manningin johtama CTU-yksikkö hyökkäsi Bierkon kaappaamaan kaasulaitokseen ja tuhosi pääkaasuputken, jota seuranneen valtaisan räjähdyksen synnyttämä kuumuus muutti Sentoxin vaarattomaksi. Räjähdyksen aikana Bierko yritti paeta, mutta joutui Bauerin tainuttamaksi ja toimitettiin CTU:lle kuulusteluja varten.


title: Vladimir Bierko

text: Bierkoa pidettiin CTU:n Los Angelesin osaston päämajassa vankina muutamien tuntien ajan, kunnes Karen Hayes valtuutti Bierkon siirtämisen uuteen vankilalaitokseen. Kesken ajomatkan Bierkoa kuljettanut autosaattue joutui terroristien väijytyksen kohteeksi, ja Bierko onnistui pakenemaan kätyriensä kanssa. Bierko ja muut terroristit tunkeutuivat Los Angelesin satama-alueelle, missä Venäjän laivaston sukellusvene "Natalia" oli tarkastuksessa osana Venäjän ja Yhdysvaltain välistä terrorismin vastaista sopimusta. Vaikka Bauer yritti varoittaa sukellusveneen miehistöä Bierkon aikeista, Bierko tappoi kaikki sukellusveneen miehistönjäsenet viimeisellä Sentox-kanisterilla, poikkeuksena yhdysvaltalainen Tim Rooney. Bierko otti haltuunsa "Natalian" asejärjestelmät ja valmistautui laukaisemaan sukellusveneen ballistiset risteilyohjukset Yhdysvaltain poliittisiin ja taloudellisiin keskuksiin sekä merkittäviin siviilikohteisiin. Rooneyn avulla Bauer, Christopher Henderson ja agentti McCullough onnistuivat huomaamattomasti tunkeutumaan sukellusveneeseen. Bauer loi harhautuksen, jolloin Bierko kätyreineen lähti pois komentosillalta ja Henderson kykenisi salaa deaktivoimaan risteilyohjukset ennen kuin Bierko olisi voinut laukaista ne. Samalla Bauer ja McCullough väijyttivät Bierkon miehineen, jota seuranneessa tulitaistelussa McCullough ja Bierkon kätyrit saivat surmansa. Kun Bierko oli ainoa elossa oleva terroristi, hän yritti hyökätä Bauerin kimppuun, mutta Bauer tappoi Bierkon vääntämällä tämän kaulanikamat poikki.


title: Christina Nilsson

text: Christina Nilsson (20. elokuuta 1843 – 20. marraskuuta 1921) oli ruotsalainen sopraano.


title: Christina Nilsson

text: Nilsson piti vuonna 1860 konsertteja Tukholmassa ja Uppsalassa. Opiskeltuaan neljän vuoden ajan Pariisissa hän piti vuonna 1864 oopperadebyyttinsä "Théâtre Lyriquessa" esittämällä Violettan roolin Giuseppe Verdin teoksessa "La Traviata". Hän sai jo pian tärkeitä esiintymisiä New Yorkissa, Lontoossa, Wienissä ja Pietarissa. Hän esiintyi Charles Gounod’n oopperassa "Faust" Metropolitan-oopperan avajaiskonsertissa 22. lokakuuta 1883.


title: Christina Nilsson

text: Nilssonin puoliso, ranskalainen pankkiiri Auguste Rouzaud, kuoli vuonna 1882. Hän meni vuonna 1887 uusiin naimisiin Angel Ramon Maria Vallejo y Miranda, Casa Mirandan kreivin kanssa. Hän kuoli Tukholmassa vuonna 1921.


title: Christina Nilsson

text: Nilssonin ja Gaston Leroux’n romaanin "Oopperan kummitus" naispäähenkilö Christine Daaén välillä on useita samankaltaisuuksia. Usein Nilssonia pidetään hänen esikuvanaan. Virallisia todisteita tästä ei kuitenkaan ole.


title: Christina Nilsson

text: Norwegian Air Shuttle on maalauttanut Nilssonin kuvan yhden Boeing 737-800 -koneensa pyrstöön.


title: Iso Sunijärvi

text: Iso Sunijärvi, yleisesti myös pelkkä Sunijärvi, on järvi Hailuodon saaren luoteisosassa. Se sijaitsee noin 1,4 kilometrin päässä Keskiniemestä kaakkoon ja noin 6,5 kilometrin päässä Hailuodon kirkonkylältä pohjoisluoteeseen.


title: Iso Sunijärvi

text: Järvestä noin kaksi kolmasosaa on luonnonsuojelualuetta. Sen pohjoisrannalla on myös autiotupa. Ojakylästä ja kirkonkylältä alkavat ja Keskiniemen kautta Marjaniemeen johtavat Hailuodon retkeilyreitit sivuavat järven pohjoisrantaa.


title: Iso Sunijärvi

text: Järvi on matala, ja sen rannat ovat pääosin soistuvia. Järven etelä- ja kaakkoisrantaa ympäröivät Satajärvensuot, ja pohjoispäässä suoalue yhdistää sen Pikku Sunijärveen.


title: Iso Sunijärvi

text: Alueella pesii ja levähtää runsaasti vesilintuja, sieltä on tavattu myös tunturipöllöjä.


title: Hollywoodin musta lista

text: Hollywoodin musta lista, tai oikeammin viihdeteollisuuden musta lista, oli 1940-luvun loppupuolelta alkaen laadittu luettelo käsikirjoittajista, näyttelijöistä, ohjaajista, muusikoista ja muista viihdealan ammattilaisista, joiden ottaminen työsuhteeseen kiellettiin Yhdysvalloissa heidän todellisen tai oletetun vasemmistolaisen vakaumuksensa takia. Kylmään sotaan ja mccarthyismiin liittyvien vainoharhojen takia monet taiteilijat joutuivat pannaan, koska heidän arveltiin tuntevan sympatiaa Yhdysvaltain kommunistista puoluetta kohtaan.


title: Hollywoodin musta lista

text: Monet listalle joutuneet henkilöt olivat kommunistisen puolueen jäseniä, kuten esimerkiksi Lester Cole, Albert Maltz ja John Howard Lawson. Osa joutui listalle joko julkisuuteen antamien lausuntojen perusteella tai koska heidän tuttavapiiriinsä kuului puolueen jäseniä. Listalle joutui myös henkilöitä liberaalien aatteidensa takia; he esimerkiksi kannattivat eläinten oikeuksia tai humanitaarisia liikkeitä.


title: Hollywoodin musta lista

text: Kommunistien uskottiin laittavan elokuviin kumouksellisia viestejä ja syrjivän eri mieltä olevia työtovereita. Kauaskantoisempana huolena oli, että kommunistit mustamaalaisivat kansainväliseen levitykseen jaettavissa elokuvissaan Yhdysvaltoja.


title: Hollywoodin musta lista

text: Monet todistamaan kutsutut henkilöt vastasivat kysymyksiin itsestään, mutta eivät suostuneet kertomaan muiden osallisuutta. Osa kielsi tuntemasta yhtäkään puolueen jäsentä, osa yritti vähätellä suhteistaan puolueeseen tai sen jäseniin. Jos todistaja kieltäytyi antamasta nimiä, hänet automaattisesti luokiteltiin syylliseksi, sillä edes kymmenen vuoden poissaolo puolueesta tai muut antikommunistiset toimet eivät riittäneet todistamaan, että henkilö oli uskollinen Yhdysvalloille. Todistajat jaettiin "ystävällisiin" ja "epäystävällisiin". Ystävälliset todistajat vastasivat itseään ja muita koskeviin kysymyksiin. Todistettuaan heidän nimensä poistettiin listalta ja he saivat palata Hollywoodiin töihin omalla nimellään. Epäystävälliset todistajat, jotka kieltäytyivät yhteistyöstä, tuomittiin kongressin halventamisesta sakkoihin ja vankeuteen.


title: Hollywoodin musta lista

text: Vuonna 1947 House Un-American Activities Committee (HUAC) käynnisti kuulemiset, joissa selvitettiin kommunistien osallisuutta elokuvateollisuudessa. Yhtenä komitean jäsenenä oli republikaanipoliitikko Richard Nixon. Ystävällisinä todistajina toimivat muiden muassa Gary Cooper ja Ronald Reagan. Reaganin mukaan Hollywood oli suuri maailmanlaajuinen propagandatukikohta taistelussa kommunismia vastaan. Kuulusteluihin joutuneet "Hollywoodin kymmenikkönä" ("The Hollywood Ten") tunnetut Herbert Biberman, Lester Cole, Albert Maltz, Adrian Scott, Samuel Ornitz, Dalton Trumbo, Edward Dmytryk, Ring Lardner Jr., John Howard Lawson ja Alvah Bessie kieltäytyivät vastaamasta heihin kohdistuneisiin syytöksiin vedoten Yhdysvaltain perustuslain ensimmäiseen lisäykseen. HUAC ja oikeusistuimet eivät hyväksyneet heidän puolustustaan ja heidät tuomittiin kongressin halventamisesta 6–12 kuukauden vankeusrangaistuksiin. Samalla he joutuivat mustalle listalle.


title: Hollywoodin musta lista

text: Mustalla listalla olevia henkilöitä vakoiltiin, häirittiin, halvennettiin ja kohdeltiin yhteiskunnan hylkiöinä. Listalla olevien henkilöiden työnsaanti vaikeutui, ja he käyttivätkin erilaisia keinoja työskennelläkseen pannasta huolimatta. Esimerkiksi käsikirjoittajat käyttivät salanimiä tai jonkun ystävänsä nimeä töissään. Salanimiä oli kuitenkin vaihdettava useasti, sillä tuottajat tarkastivat uusien käsikirjoittajien taustat, että oliko heillä kytköksiä kommunistiseen puolueeseen tai olivatko he mustalla listalla olevien henkilöiden "julkisivuna". Muutamat tuottajat hyväksyivät tietoisesti kiellettyjen henkilöiden käsikirjoituksia, koska he halusivat auttaa ahdingossa olevia ystäviään ja taistellakseen epäoikeudenmukaista listaa vastaan.


title: Hollywoodin musta lista

text: Listalle joutui yli 300 henkilöä, kunnes se 1960-luvun alkuun mennessä onnistuttiin lakkauttamaan. Dalton Trumbo oli ensimmäinen mustalla listalla oleva käsikirjoittaja, joka käytti omaa nimeään elokuvassa kirjoittaessaan ensi-iltansa vuonna 1960 saaneen "Spartacuksen", joka perustuu myös mustalla listalla olleen Howard Fastin samannimiseen romaaniin.


title: Hollywoodin musta lista

text: Listasta oli suurta haittaa monen kuuluisuuden uralle. Esimerkiksi elokuvaohjaaja Joseph Loseyn työskentelyä se hankaloitti vielä Britanniassakin hänen paettuaan Lontooseen jatkamaan uraansa.


title: Pete Domenici

text: Pietro Vichi ”Pete” Domenici (7. toukokuuta 1932 Albuquerque, New Mexico – 13. syyskuuta 2017 Albuquerque, New Mexico) oli yhdysvaltalainen republikaanipoliitikko. Hän edusti New Mexicoa Yhdysvaltain senaatissa 3. tammikuuta 1973 alkaen, mutta jätti paikkansa 2008 terveyssyistä.


title: Jeff Bingaman

text: Jesse Francis “Jeff” Bingaman Jr. (s. 3. lokakuuta 1943 El Paso, Texas) on yhdysvaltalainen demokraattisen puolueen poliitikko. Hän edusti New Mexicoa Yhdysvaltain senaatissa tammikuusta 1983 tammikuuhun 2013.


title: Jeff Bingaman

text: Hän voitti vuoden 1982 vaaleissa yhden kauden istuneen senaattori Harrison Schmittin ja tuli valituksi uudelleen vuosina 1988, 1994, 2000 ja 2006. Hän ei asettunut enää ehdolla vuonna 2012.


title: Jeff Bingaman

text: Bingaman opiskeli Harvardin yliopistossa hallintotiedettä ja valmistui kandidaatiksi vuonna 1965. Hän jatkoi opintojaan Stanfordin yliopiston oikeustieteellisessä tiedekunnassa, ja valmistui lakimieheksi vuonna 1968. Hän tapasi lakia opiskellessaan vaimonsa Anne Kovacovichin, jonka kanssa hänellä on poika. Bingaman on metodisti.


title: Pöllä

text: Pöllä on kylä ja niemi Hailuodossa Pöllänlahden rannalla. Se sijaitsee noin viiden kilometrin päässä Hailuodon kirkonkylän eteläpuolella. Pölläntie yhdistää Pöllän kirkonkylään sekä saaren pääväylään, Luovontiehen.


title: Pöllä

text: Pöllässä sijaitsevat Pöllänlahden venesatama sekä Hailuodon lentokenttä.


title: Kisakangas

text: Kisakangas on Oulussa Oulunsalon suuralueella Kylänpuolen kaupunginosassa sijaitseva hiihtourheilukeskus, jota ylläpitää urheiluseura Oulunsalon Vasama ry. Hiihtokeskus sijaitsee noin kolmen kilometrin päässä Oulunsalon keskustaajamasta. Hiihtokeskuksen lähettyvillä on Papinjärvi.


title: Kisakangas

text: Hiihtokeskuksessa on talvisin käytössä valaistu hiihtolatu, joka kesäisin toimii lenkkeilyreittinä. Keskuksessa on kesäisin myös beach volley -kenttiä. Oulunsalon Vasaman maja Kisakankaalla on valmistunut talkootyönä vuonna 1978. Punamullalla maalatun majan hirret ovat alun perin Muhoksen Ponkilan koulun seinähirsiä. Majan lisäksi keskuksessa on grillikota.


Itse valtiaat -länkkäri: Haaveratsastajat on yksi Itse valtiaat -ohjelman erikoisjaksoista. Jakso erosi muista Itsevaltiaiden erikoisjaksoista huomattavasti, sillä tässä jaksossa käytettiin ensimmäistä kertaa muilta artisteilta suoraan lainattua musiikkia. Aiemmissa erikoisjaksoissa kappaleisiin oli sovitettu poliittiset sanoitukset. Tämä jakso on myös ainoa, jossa Martti Ahtisaaren ja Mauno Koiviston kasvot nähdään kokonaan. Juice Leskinen: "Ei elämästä selviä hengissä"


title: Itse valtiaat -länkkäri: Haaveratsastajat

text: Juha Vainio: "Turistit tuppukylään"


text: Kristiina Halkola: "Siirtotyöläinen"


text: Juha Vainio: "Tulta päin"


text: Tuomari Nurmio: "Hän on täällä tänään"


text: "Ihmisen ikävä toisen luo"


text: Markus: "Jos vielä oot vapaa"


text: J. Karjalainen: "Kolme cowboyta"


text: Danny: "Seikkailija"


text: Kari Tapio: "Mun sydämeni tänne jää"


title: Oulunsalon kunnantalo

text: Oulunsalon kunnantalo on Oulun kaupungissa Oulunsalon kaupunginosassa, osoitteessa Kauppiaantie 5 sijaitseva virastotalo. Aiemmin se on toiminut vuoden 2012 lopussa lakkautetun Oulunsalon kunnan kunnantalona. Vuonna 1982 valmistunut rakennus on tunnetuin Oulun kouluna tunnetun pohjoissuomalaisen arkkitehtikoulukunnan luomuksista.


title: Oulunsalon kunnantalo

text: Oulunsalon kunnan 100-vuotisjuhlavuonna 1982 valmistuneen virastotalon ovat suunnitelleet Arkkitehtitoimisto NVV:n arkkitehdit Kari Niskasaari, Reijo Niskasaari, Kaarlo Viljanen, Ilpo Väisänen ja Jorma Öhman. Rakennuksen ulkonäköön vaikutti suuresti professori Reima Pietilän orgaaninen, regionalistinen arkkitehtuuri. Tässä arkkitehtuurissa suunnassa on myös viitteitä kansainvälisestä postmodernismista. Nämä orgaaniset ja regionalistiset arkkitehtuuriset piirteet näkyvät vahvimmillaan Oulunsalon kunnantalossa. Rakennuksessa on käytetty yksinkertaisia materiaaleja, kuten mäntyä, punatiiltä ja betonia. Rakennuksen lattiapinta-ala on 10 250 m², kerrosala 3 020 m² ja huoneistoala 2 540 m².


title: Oulunsalon kunnantalo

text: Samat arkkitehdit ovat suunnitelleet myös 1984 valmistuneen Kiuruveden kunnantalon (vuodesta 1993 kaupungintalo) ja Niskasaaret sekä Öhman vuonna 1987 valmistuneen Toholammin kunnantalon.


title: Oulunsalon kunnantalo

text: Suomen Arkkitehtiliitto on tehnyt esityksen talon suojelemisesta arvokkaana rakennusperintönä. Museovirasto puolsi suojelua Pohjois-Pohjanmaan ELY-keskukselle lokakuussa 2012 antamassaan lausunnossa.


title: Târgoviște

text: Târgoviște [] on kaupunki Romanian eteläosassa, Ialomițajoen varrella. Kaupungin asukasluku oli 79 610 vuonna 2011. Târgoviște on Dâmbovițan piirikunnan pääkaupunki.


title: Târgoviște

text: Keskiajalla vuosina 1396–1714 Târgoviște oli Valakian ruhtinaan hallintokaupunki ja ruhtinaskunnan tärkein poliittinen, taloudellinen ja kulttuurikeskus, kunnes ruhtinas Constantin Brâncoveanu siirsi valtaistuimensa Bukarestiin.


title: Târgoviște

text: Kommunistisen Romanian diktaattori Nicolae Ceaușescu ja hänen vaimonsa Elena tuomittiin kuolemaan ja teloitettiin Târgoviștessa.


title: Hailuodon lentokenttä

text: Hailuodon eli Pöllän lentokenttä on lentokenttä Pöllän niemellä Pöllänlahden länsirannalla Hailuodossa. Kenttä sijaitsee yhdystien 8162 (Pölläntie) päässä noin kuusi kilometriä Hailuodon kirkonkylältä etelään. Lentokenttää ylläpitää Hailuodon kunta.


title: Hailuodon lentokenttä

text: Lentokentällä on yksi 500 metriä pitkä hiekka-/nurmipintainen kiitotie (06/24).


title: Hailuodon lentokenttä

text: Aikanaan lentokenttä oli tärkeä Hailuodon liikenneyhteyksien kannalta, sillä kelirikkoaikaan saarelta ei ollut muuta yhteyttä ulkomaailmaan. Nykyiset maantielautat pystyvät kuitenkin liikennöimään ympärivuotisesti, ja kentän merkitys onkin vähentynyt.


title: The Phantom of the Opera (elokuvan soundtrack)

text: The Phantom of the Opera on soundtrack Joel Schumacherin vuonna 2004 ilmestyneeseen elokuvaan, joka perustuu Andrew Lloyd Webberin samannimiseen musikaaliin. Soundtrackista on julkaistu kaksi eri versiota, normaali ja kahden levyn deluxe-versio.


title: Brittney Skye

text: Brittney Skye oik. Brandie Rae Rothwell, (s. 5. marraskuuta 1977 Kalifornia) on yhdysvaltalainen pornotähti. Hän esitti ensimmäisen hardcore-kohtauksensa vuonna 2001 ja on sen jälkeen esiintynyt sadoissa elokuvissa.


title: Brittney Skye

text: 15. kesäkuuta 2003 Skye yritti kukittaa kuuluisan golfpelaaja Jim Furykin Olympia Fields Country Clubilla Yhdysvaltain avoimen golfturnauksen viimeisellä kierroksella. Hän esiintyi kentällä puolialastomana, Goldenpalace.com-kasinon mainos ihollaan. Furyk myönsi olleensa enemmän hämillään kuin häiriintynyt tilanteesta ja lopulta hän voitti kilpailun. Skye sai kuitenkin syytteen ”yleisen järjestyksen häiritsemisestä” (disorderly conduct).


title: Brittney Skye

text: Skye on voittanut AVN-palkinnon. Hän on esiintynyt useilla samankaltaisilla peitenimillä, kuten Brittney Sky ja Brittany Skye.


title: NHL:n varaustilaisuus 2008

text: NHL:n varaustilaisuus 2008 oli järjestykseltään 46. . Se pidettiin kesäkuussa Scotiabank Placella Ottawassa, Ontarion osavaltiossa. Tilaisuudessa varattiin pääsäännöllisesti 1990-ikäluokan pelaajia, mutta myös loppuvuodesta 1989 syntyneitä. Ykkösvarauksena Tampa Bay Lightning otti keskushyökkääjä Steven Stamkos. Vuoden 2008 NHL draft on osoittautunut yhdeksi parhaista, sillä joukossa on monia erittäin lupaavia pelaajia, tähtitason pelaajia ja yksi maalipörssin voittaja.


title: NHL:n varaustilaisuus 2008

text: Varausvuorojen arvonnassa, jossa päätettiin viiden huonoimmin sijoittuneen joukkueen varausjärjestys, Tampa Bay Lightning voitti. Tampa Bay siis saa varata ensimmäisenä. Seuraavana varaavat Los Angeles Kings, Atlanta Thrashers, St. Louis Blues ja New York Islanders. Loput varausvuorot menevät runkosarjan sijoitusten mukaan.


title: Perhokalastuksen maailmanmestaruuskilpailut 2007

text: Perhokalastuksen 27. maailmanmestaruuskilpailut järjestettiin 13.–20.6.2007 Kemissä ja Simossa.


text: Paikkana toimi Veitsiluodon järvi Kemissä ja Simojoki Simosta Ranualle. Simojoki oli jaettu neljään eri sektoriin, jotka oli suunniteltu tarkoin etukäteen. Sektorit asettuivat parhaille koskipaikoille. Sektorit oli puolestaan jaettu pienempiin noin 200 m leveisiin alueisiin eli pooleihin. Yhdellä poolilla kilpaili yksi kilpailija kerrallaan.


text: Kilpailussa noudatettiin seuraavia sääntöjä. Kilpailija ei saa ylittää poolin rajaa, eikä heittää perhoa rajojen ulkopuolelle. Kilpailijalla saa olla tukijoukko mukanaan, mutta vain joukkueen kapteeni saa antaa ohjeita kilpailijalle. Jokaista kilpailijaa kohden on yksi valvoja, joka seuraa kilpailun etenemistä ja huomauttaa mahdollisista sääntörikkomuksista. Jos sääntöjä rikotaan toistamiseen, tästä ilmoitetaan tuomaristolle. Valvojan tehtävänä on myös mitata ja vapauttaa kalat.


text: Kilpailussa oli sekä yksilö- että joukkuekilpailuosuus.


text:
Kilpailuun otti osaa 126 kilpailijaa. Lisäksi joukkueeseen voi kuulua kapteeni ja manageri. Kilpailijat olivat seuraavista maista:
Alankomaat, Australia, Belgia, Bosnia ja Hertsegovina, Englanti, Espanja, Etelä-Afrikan tasavalta, Irlanti, Italia, Japani, Kanada, Kroatia, Norja, Puola, Portugali, Ranska, Romania, Slovakia, Slovenia, Skotlanti, Suomi, Tšekin tasavalta, Uusi-Seelanti ja Yhdysvallat.


text: Suomen joukkue:


title: Laukaus pimeässä

text: Laukaus pimeässä("A Shot in the Dark") on vuonna 1964 valmistunut Vaaleanpunainen pantteri -elokuva, jonka ohjasi Blake Edwards. Se on Vaaleanpunainen pantteri -elokuvasarjan järjestyksessään toinen elokuva. Elokuvan pääosassa nähdään tuttuun tapaan Peter Sellers (komisario Jacques Clouseau). Mukana elokuvassa ovat ensi kertaa myös monet sittemmin Vaaleanpunaisen pantterin vakionäyttelijöiksi jääneet näyttelijät, kuten Herbert Lom (ylikomisario Charles Dreyfus), Burt Kwouk (Clouseaun kiinalainen miespalvelija), Graham Stark (Clouseaun avustaja Hercule) ja André Maranne (Dreyfusin avustaja Francois).


title: Laukaus pimeässä

text: Blake Edwards ohjasi "Laukaus pimeässä" -elokuvan nopeasti Clouseaun hahmon innoittamana, ja se julkaistiin vain kaksi kuukautta ensimmäisen elokuvan ("Vaaleanpunainen pantteri") jälkeen. Monet pitävät "Laukaus pimeässä" -elokuvaa yhä parhaimpana Edwardsin Clouseau -elokuvana.


title: Laukaus pimeässä

text: "The New York Timesin" kriitikot valitsivat elokuvan ja sen edeltäjän vuonna 2004 mukaan kaikkien aikojen tuhannesta parhaasta elokuvasta maailmassa tehtyyn kirjaan.


title: Laukaus pimeässä

text: Clouseau tutkii rikkaan pariisilaisen teollisuuspohatan kartanossa sattuvia salaperäisiä murhia. Murhien pääepäiltynä on kartanon sisäkkö, Maria Gambrelli (Elke Sommer), johon Clouseau ihastuu vieden hänet muun muassa illalliselle. Clouseau puolustaa itsepintaisesti Gambrellia vakuuttaen tämän syyttömyyttä ja keksien erilaisia, toistaan oudompia tempauksia vapauttaakseen Gambrellin, mikä saa Clouseauta syvästi vihaavan ylikomisario Dreyfusin hulluuden partaalle.


title: Laukaus pimeässä

text: Clouseaun apurina murhajuttua tutkii hiljainen avustaja Hercule LaJoy (Graham Stark), joka ei hänkään usko Gambrellin syyttömyyteen. Muita elokuvan keskeisiä hahmoja ovat kartanon omistaja, miljonääri Benjamin Ballon (George Sanders), Clouseaun palvelija Kato Fong (Burt Kwouk) ja Dreyfusin apumies, komisario Francois Chevalier (André Maranne).


title: Laukaus pimeässä

text: Edwards ja Sellers ehtivät ennen Sellersin kuolemaa tehdä yhdessä vielä kolme Vaaleanpunainen pantteri -elokuvaa. Sellers kuoli 24. heinäkuuta vuonna 1980.


title: Laukaus pimeässä

text: Vaaleanpunainen pantteri -hahmo ei esiinny tässä elokuvassa.


title: Hailuodon retkeilyreitit

text: Hailuodon retkeilyreitit ovat Hailuotolaisen matkailuyrityksen, Saaren Seikkailujen, ylläpitämiä retkeilyyn ja vaellukseen tarkoitettuja reitistöjä. Varsinaisiksi retkeilyreiteiksi merkittyjä opastettuja reittejä on yhteensä 45,2 kilometriä. ja näiden lisäksi saarella risteilee useita kymmeniä kilometrejä metsäautoteitä, joista 4,2 kilometriä on myös retkeilyreittiverkoston käytössä.


title: Hailuodon retkeilyreitit

text: Reitti alkaa Kirkonkylältä Luovontieltä ja johtaa peltoaukeiden halki Järventakustan lävitse pienelle Kurajärvelle. Reitti kulkee viiden kilometrin matkan pääosin pohjoisluoteeseen, kiertäen Kurajärven itäpuolitse. Kurajärven pohjoispuolelta reitti jatkuu suorana kohti Hailuodon harjumuodostumaa. Viiden kilometrin päässä Kirkonkylältä reitistä haarautuu kohti itää johtava 2,5 kilometrin mittainen osuus, joka päättyy metsäautotielle Ojakylän länsipuolelle.


title: Hailuodon retkeilyreitit

text: Keskiniemeen johtava reitti jatkuu länteen ja sitten kohti pohjoisluodetta 1,9 kilometrin matkan Valkjärvelle, jossa reitti kääntyy itään sivuten Valkjärven pohjoisrantaa, ja kääntyy uudelleen kohti pohjoisluodetta kiertäen Pitkäjärven ja Pitkäjärvensoiden itäpuolitse Pikku Sunijärvelle ja edelleen Ison Sunijärven autiotuvalle, joka sijaitsee 3,2 kilometrin päässä Valkjärveltä. Tuvalta reitti jatkuu kohti luodetta 1,4 kilometrin matkan Keskiniemen pookin juurelle, ja kääntyy lounaaseen jatkuen hiekkaisena ajotienä rantaa seuraillen kohti Marjaniemeä. Reitti päättyy 4,6 kilometrin päähän Keskiniemestä ja jatkuu sepelipintaisena metsäautotienä 2,3 kilometrin matkan Luovontielle, noin kilometrin päähän Marjaniemen itäpuolelle.


title: Hailuodon retkeilyreitit

text: Reitti alkaa Marjaniemen kalasatamasta ja johtaa pitkoispuita pitkin rantadyynejä seuraillen Ranta-Sumpun ja leirintäalueen länsipuolitse Hannuksenrantalammelle 1,7 kilometrin päähän. Reitistä haarautuu Marjaniemen ja Ranta-Sumpun välillä myös 1,1 kilometrin mittainen luontopolku, joka yhtyy retkeilyreittiin Hannuksenrantalammella.


title: Hailuodon retkeilyreitit

text: Hannuksenrantalammem ja Pajuperän välillä reitti jakaantuu kahteen haaraan. Näistä läntisin ja lyhyempi 1,9 kilometrin mittainen reitti jatkuu piktin rantavyöhykettä suoraan Pajuperän lahdelle, kun itäisempi 2,6 kilometrin mittainen osuus kiertää Hannuksenlammen luonnonsuojelualueen, Kaunislammen ja Pajuperänlammen kautta Pajuperään.


title: Hailuodon retkeilyreitit

text: Pajuperästä reitti jatkuu sisämaareittinä 2,6 kilometrin matkan Matikanniemeen, kiertäen Huilunnokan itäpuolitse. Matikanniemessä reitistä haarautuu kohti itää 0,7 kilometrin mittainen Ämmänarkun lammen ja luonnonsuojelualueen eteläpuolitse metsäautotielle ja pysäköintipaikalle johtava reitti.


title: Hailuodon retkeilyreitit

text: Pajuperästä reitti jatkuu rantavyöhykettä seuraillen Kunninojalle saakka, josta alkaen reitti johtaa sisämaahan Kunninojan vartta myöten, liittyen metsäautotiehen 2,6 kilometrin päässä Pajuperästä. Retkeilyreitti kääntyy kohti etelää ja päättyy 1,8 kilometrin päässä lähelle Iso Sunikarin venesatamaa. Venesatamasta johtaa noin neljän kilometrin mittainen metsäautotie Pöllän lentokentälle Pöllänlahden rannalle.


title: Hailuodon retkeilyreitit

text: Reitti alkaa kirkonkylältä Hailuodon kirkon luota ja johtaa etelään halki luotolaisten maanviljelysmaisemien. Reitti kulkee Salmenrannan ja Kujalannurkan halki, ja sen huomattavin nähtävyys on Kirkkosalmen kosteikko, joka on arvokas lintuvesialue. Reittiin liittyy Pölläntieltä johtava lyhyt haara 2,5 kilometrin päässä kirkolta. Tästä reitti kulkee 1,2 kilometrin matkan Patelanmännikön halki Pöllänlahden pohjoispuolelle, jossa siitä haarautuu 0,9 kilometrin mittainen haara Pölläntielle. Haarakohdasta reitti jatkuu 1,5 kilometrin matkan itään ja päättyy Kutukarin lintutornille Viinikanlahden pohjoisrannalle.


title: Hailuodon retkeilyreitit

text: Saaren eteläisin retkeilyreitti alkaa Louekarin asutusryhmän eteläpuolelta Viinikantien pysäköintialueelta. Reitti kulkee aluksi 1,1 kilometrin matkan kohti etelää Syökarin lintutornille ja taukopaikalle, josta se kääntyy kohti itää. 0,9 kilometrin päässä Syökarin tornilta reitti risteää metsäautotien kanssa, paikassa on pysäköintialue. Reitti jatkuu kahden kilometrin matkan kohti itää, halki Tömpänkuljun aina Tömpän lintutornille. Tömpän alue on myös lihakarjan laidunnusaluetta.


title: Hailuodon retkeilyreitit

text: Reitti johtaa Viinikantieltä Louekari–Syökari–Tömppä -reitin pysäköintipaikalta metsäautotienä kilometrin verran kohti itää, jossa siitä haarautuu tie kohti etelää ja 1,3 kilometrin päässä sijaitsevaa Tömpän retkeilyreitin pysäköintipaikkaa. Maasyvänlahdelle johtava metsäautotie jatkuu kohti itää 1,9 kilometrin verran, päättyen pysäköintipaikalle noin puolen kilometrin päähän Maasyvänlahden järven ja luonnonsuojelualueen lintutornista ja autiotuvasta.


title: Naked Thunder

text: Naked Thunder on Deep Purplen laulajana tunnetun Ian Gillanin sooloalbumi vuodelta 1990.


title: Sky Lopez

text: Corrie R. Floris eli Sky Lopez (s. 23. joulukuuta 1975 Stillwater, Minnesota) on yhdysvaltalainen entinen pornotähti ja malli sekä nykyinen aloitteleva hip hop -artisti.


title: Sky Lopez

text: Lopez aloitti uransa aikuisviihdealalla vuonna 1999. Hän sekä näytteli että ohjasi elokuvia ja työskenteli ainakin Vivid Entertainmentille ja Shane's Worldille. Hän esiintyi usein yhdessä ystävänsä ja pornonäyttelijäkollegansa Krystal Stealin kanssa. Heillä huhuttiin myös olleen suhde.


title: Sky Lopez

text: Lopez vetäytyi vuonna 2005. Hän ilmoitti, että ura pornotähtenä ei johda muuhun kuin "itsensä tuhoamiseen" ja "ettei sitä maailmaa voi suositella kenellekään".


title: Sky Lopez

text: Lopez on harrastanut rapmusiikkia 12-vuotiaasta saakka. Hän yrittää parhaillaan luoda itselleen uutta uraa hip hop -musiikin esittäjänä. Hän kasvoi Oaklandissa, Kaliforniassa, ja hänellä on alankomaalaisia, indonesialaisia sekä oseanialaisia sukujuuria.


title: Zach Parise

text: Zachary Justin "Zach" Parise (s. 28. heinäkuuta 1984 Minneapolis, Minnesota) on yhdysvaltalainen jääkiekkoilija, pelipaikaltaan vasen laitahyökkääjä. Hän kuuluu NHL-seura Minnesota Wildin kokoonpanoon.


title: Zach Parise

text: Kahden vuoden yliopistokiekkoilun jälkeen New Jersey Devils varasi Parisen NHL:ään ensimmäisellä kierroksella (17. vuoro). Parise pelasi ensimmäisen ammattilaiskautensa Devilsin farmijoukkue Albany River Ratsin paidassa vuoksi. Työsulun jälkeen Parise pelasi NHL-tulokaskaudellaan 2005–2006 yhtä ottelua lukuun ottamatta Devilsin jokaisen ottelun ja teki yhteensä 32 pistettä. Seuraavan kauden 2006–2007 Parise aloitti tekemällä seura-ennätyksen; Parise teki joukkueensa avausmaalin 26 sekunnin pelin jälkeen kauden ensimmäisessä ottelussa. Kyseisellä kaudella Parise lähes tuplasi edelliskauden pistesaldonsa tekemällä 62 pistettä 82 ottelussa. Kaudella 2007–2008 Parise oli Devilsin paras pistemies 65 pisteellä.


title: Zach Parise

text: Kausi 2008–2009 oli Parisen läpimurtokausi. Hän teki 94 tehopistettä ja oli koko NHL:n pistepörssin viides ja maalintilaston kolmas. Hän pelasi ko. kaudella ssa ja hän oli yhdessä Pavel Datsjukin ja Martin St. Louisin kanssa ehdokkaana Lady Byng Memorial Trophyn voittajaksi. Parise nimettiin kyseisellä kaudella .


title: Zach Parise

text: Polvivamma piti Parisen sivussa suurimman osan kaudesta 2010–2011. Hän pystyi pelaamaan vain 13 ottelua. Kaudella 2011–2012 hän oli kuitenkin jälleen täydessä pelikunnossa. Syksyllä 2011 Parise valittiin Devilsin kapteeniksi ja kevään 2012 pudotuspeleissä hän oli johdattamassa joukkuettaan NHL:n loppuotteluihin. Stanley Cup meni Los Angeles Kingsille otteluvoitoin 4–2. Parise oli pudotuspeleissä joukkueensa toiseksi paras pistemies Ilja Kovaltšukin jälkeen.


title: Zach Parise

text: Heinäkuussa 2012 Parise siirtyi vapaana pelaajana Minnesota Wildiin. Hän solmi 13 vuoden ja arvoltaan 98 miljoonan dollarin sopimuksen.


title: Zach Parise

text: Amerikankanadalaisen Parisen isä Jean-Paul Parisé pelasi NHL:ssä 1960- ja 1970-luvuilla. Zachin veli Jordan Parise pelaa ECHL-joukkue Wheeling Nailersissa maalivahtina.


title: Zach Parise

text: Parise pelasi upean turnauksen nuorten maailmanmestaruuskilpailuissa 2004, jossa hän johdatti USA:n maailmanmestaruuteen. Hän jakoi turnauksen pistepörssin voiton keräten viisi maalia ja kuusi syöttöpistettä. Parise valittiin turnauksen arvokkaimmaksi pelaajaksi ja hänet nimettiin turnauksen tähdistökentälliseen.


title: Zach Parise

text: 1. tammikuuta 2010 Parise nimettiin Yhdysvaltain joukkueeseen Vancouverin olympialaisiin. Myöhemmin hänet nimettiin joukkueen varakapteeniksi. Parise teki joukkueensa molemmat maalit lukemiin 2–0 päättyneessä puolivälieräottelussa Sveitsiä vastaan. Finaalissa Kanadaa vastaan Parise teki 2–2 tasoitusmaalin, kun ottelun varsinaista peliaikaa oli jäljellä vain 24 sekuntia. Kanada kuitenkin voitti ottelun jatkoerässä. Parise oli turnauksen pistepörssin kolmas kahdeksalla tehopisteellään, ja hänet valittiin olympiaturnauksen tähdistökentälliseen.


title: Zach Parise

text: Parise on edustanut Yhdysvaltoja myös aikuisten maailmanmestaruuskilpailuissa 2005, 2007 ja 2008.


title: Tutkaheijastin

text: Tutkaheijastin on merenkulun turvalaite, takaisinheijastin, jonka tarkoituksena on parantaa kohteiden kuten merimerkkien ja pienten alusten näkymistä tutkassa, ja siten lisätä vesiliikenteen turvallisuutta. Joissakin aluksissa se on pakollinen varuste. Suomen merialueilla on paljon tutkaheijastimella varustettuja merenkulun turvalaitteita.


title: Tutkaheijastin

text: Tärkeimmät merimerkit on pääsääntöisesti varustettu kiintein tutkaheijastimin koska ne passiivisina laitteina ovat toimintavarmoja eivätkä tarvitse teholähdettä. Pienissä aluksissa, pääasiassa purjeveneissä, käytetään tutkaheijastimia, jotka voidaan nostaa purjeveneen köysistöön, tai mastoon.


title: Tutkaheijastin

text: Tutkaheijastin on valmistettu yleensä teräksestä tai alumiinista. Heijastimen levymäiset osat muodostavat yleensä joukon suorakulmaisia soppia. Särmikkään muotoilun ja radioaaltoja läpäisemättömän materiaalin tarkoituksena on parantaa tutkan lähettämien radioaaltojen takaisinheijastumista, jolloin pieni kohde erottuu tutkan näytöllä paremmin. Saatavana on monen mallisia heijastimia, mm. putkimaisia. Sen jokaisella yksittäisellä sopella olisi oltava kokoa vähintään sen verran, että haluttu aaltopituus (yleensä saaristovesillä 3 cm, mutta valtamerillä myös 10 cm) mahtuu sen läpimitalle useampia kertoja.


title: Tutkaheijastin

text: Soppi on tyypillinen tutkaheijastimen muoto, jollaisia on oheisessa kuvassa ryhmänä. Sopessa on metallilevyjä suorassa kulmassa toisiinsa nähden. Siksi radioaallot, mikroaallot, jotka heijastuslakien mukaan heijastuvat aina siten, että niiden lähtökulma (tasaisesta pinnasta) on sama kuin tulokulma, joutuvat tällaisessa sopessa heijastumaan yhteensä 180 astetta. Lopputuloksena ne heijastuvat tarkalleen samaan suuntaan mistä tulivatkin. Jos kuvan heijastimen (yhden elementin) sisäsärmän pituus olisi 0,5 m, se X-alueen (aaltopituus n. 3 cm Tutkataajuusalueet) tutkan kannalta vastaisi sellaista pallonmuotoista kohdetta, jonka isoympyrän pinta-ala, ekvivalentti radiopinta-ala, (En. Radar cross section, RCS) olisi 280 neliömetriä. Useampi soppi kertaa lopputuloksen niin monella, kuin niitä on suunnilleen siihen suuntaan, jossa tutka on. Tässä tapauksessa n. 1000 m², joka vastaa n. 1000 tonnin laivaa.


title: Tutkaheijastin

text: Koska merenkulkututka on tavallisesti varustettu polarisaattorilla (sadevälkkeen vähentämiseksi) voidaan tutkaheijastimen heijastuskykyä edelleen parantaa käyttämällä myös siinä polarisoivaa materiaalia.


title: Tutkaheijastin

text: Jos alus on suhteellisen pieni ja lisäksi valmistettu lujitemuovista, tutkaheijastin sen varusteena voi oleellisesti lisätä sen omaa turvallisuuta, koska tutkan suorituskyky muilla aluksilla ja tutka-asemilla oleellisesti paranee, ja se tulee helpommin nähdyksi. Ilman heijastinta pieni huvivene edustaa radiopinta-alaa 0,02–2 m², mutta jo 30 cm:n levyisellä (15 cm:n särmä) soppiheijastimella se edustaa 20 m²:n radiopinta-alaa.


title: Tutkaheijastin

text: Tutkaheijastin olisi asennettava sellaiseen asentoon, että sen soppien aukot osoittavat kohti horisonttia. Siten sen radiopinta-ala on pinta-alukselle mahdollisimman suuri. Tästä asennustavasta merenkulkijat käyttävät ammattikielessä nimeä sadesieppaaja, koska sen yksi aukko on kohti taivasta.


title: Tutkaheijastin

text: Radiopinta-ala voidaan myös laskea mille tahansa soppiheijastimelle seuraavasti:


title: Tutkaheijastin

text: Jos sopen sivulevyt ovat kolmion muotoiset:


Tutkaheijastin


title: Tutkaheijastin

text: Jos sopen sivulevyt ovat neliön muotoiset:


title: Tutkaheijastin

text: Jossa:


title: Tutkaheijastin

text: Kaupallisesti on saatavana myös aktiivisia tutkaheijastimia. Sellainen ei nimestään huolimatta ole heijastin vaan elektroninen radiolaite, transponderi, toisiotutkavastaaja, ja toiminta on toisiotutka periaate. Se käynnistyy lähestyvän tutkan pulssista ja lähettää lyhyen pulssin antennistaan, joten se erottuu selvästi lähestyvän tutkan näytöllä. Toisin kuin passiivinen heijastin, se tarvitsee aina teholähteen.


title: Tutkaheijastin

text: Meriväylien tärkeitä kohteita merkitään myös, heijastimien lisäksi, tutkamajakalla RACON, joka myös käynnistyy toisiotutkavastaajana lähestyvän tutkan pulssista.


title: Tutkaheijastin

text: Lisäksi mainittakoon tärkeä laite SART, jota käytetään meripelastuksessa pelastusveneissä. Sekin on toisiotutkavastaaja, eikä siis heijastin.


title: Tutkaheijastin

text: Aktiiviset laitteet eivät voi täysin korvata passiivista "oikeaa" tutkaheijastinta myöskään siitä syystä, että käyttöön tulee yhä enemmän merenkulkututkan nykyaikaisia tekniikoita, laajakaistatutka l. broadbandradar l. BB-tutka, joiden pienitehoinen ja pulssittamaton lähete ei käynnistä aktiivista tutkavastaajaa kuten pulssitutka. Passiivinen heijastin toimii erinomaisesti molemmilla tekniikoilla.


title: PzH 2000

text: PzH 2000 eli Panzerhaubitze 2000 () on saksalainen 155 mm tela-alustainen haupitsi. Sen kehitti Krauss-Maffei Wegmann yhdessä Rheinmetallin kanssa Saksan Bundeswehrille. PzH 2000 on moderni, hyvin tulivoimainen tykistöjärjestelmä. Sen tunnusomaisempia piirteitä on suuri tulinopeus: se kykenee ampumaan purskeena kolme kranaattia yhdeksässä sekunnissa, 10 kranaattia 56 sekunnissa tai 10–13 kranaattia minuutissa jatkuvasti riippuen putken kuumenemisesta. PzH 2000 on valittu mm. Italian, Alankomaiden ja Kreikan asevoimien käyttöön.


title: PzH 2000

text: Ammustäydennys on automatisoitu; kaksi miestä kykenee lastaamaan 60 kranaattia alle 12 minuutissa.


title: PzH 2000

text: Vuonna 1986 Britannia, Italia ja Saksa päättivät hylätä aiemman ongelmiin ajautuneen PzH 155-1 (SP 70) -ohjelmansa. Saksan aseteollisuudelta tiedusteltiin kykyä suunnitella uusi, SP 70:tä tulivoimaisempi malli perustuen suunnittelija Gerald Bullin "Extended Range, Full Bore" -konseptiin. Asetehtaiden ehdotuksista parhaaksi arvioitiin Wegmannin suunnitelma.


title: PzH 2000

text: Rheinmetallin suunnitelmassa oli 8-metrisellä putkella ja suujarrulla varustettu 155 mm:n tykki. Sen kantama oli 30 km L15A2-standardikranaateilla, noin 35 km perävirtausyksiköllä varustetuilla ammuksilla. Vuoden 2006 huhtikuussa koeammunnoissa saavutettiin erikoisammuksilla yli 56 km kantama, maksimikantaman arvioidaan olevan noin 60 km.


title: PzH 2000

text: Alankomaiden joukot tulittivat Talibanin kohteita PzH 2000:lla Afganistanin Kandaharin maakunnassa Operaatio Meduusan aikana elokuussa 2006.


title: PzH 2000

text: Suomessa suoritettiin kenttäkokeita PzH 2000:lla vuonna 1998 alkaneen uuden telalavettisen tykin hankintaohjelman perusteella. Testattavaksi oli valittu myös AS 90 Braveheart ja pyöräalustainen Zuzana. Järjestelmien kustannustehokkuus ei tyydyttänyt ja hanke keskeytettiin. Suomessa päätettiin hankkia sen sijaan lisää 155 K 98 -kalustoa. Myöhemmin Suomi hankki Etelä-Koreasta 48 käytettyä K9 Thunder- telahaupitsia.


title: Ämmänarkku

text: Ämmänarkku on pieni järvi ja luonnonsuojelualue Hailuodon kunnassa saaren lounaisosassa lähellä Matikanniemeä. Se sijaitsee noin neljän kilometrin päässä Kirkonkylältä länteen ja noin viisi kilometriä Marjaniemestä eteläkaakkoon. Hailuodon retkeilyreitteihin kuuluva Marjaniemen ja Ison Sunikarin välisen reitti kulkee järven sivuitse. Järveen ei laske virtavesiä, eikä sillä ole lainkaan lasku-uomaa. Järvessä on yksi pieni saareke.


title: Hannuksenlampi

text: Hannuksenlampi on pieni järvi ja luonnonsuojelualue Hailuodon Marjaniemessä. Järvi sijaitsee Hailuodon retkeilureitteihin kuuluvan Marjaniemen ja Ison Sunikarin välisen reitin Hannuksenlammen haaran varrella. Järven rannalla on laavu. Järvi saa vetensä Hannuksensoilta, mutta sillä ei ole lainkaan lasku-uomaa.


title: A Beautiful Lie

text: A Beautiful Lie on rockyhtye 30 Seconds to Marsin toinen studioalbumi. Se julkaistiin 16. elokuuta, 2005 levy-yhtiön Virgin Records kautta. Albumin tuotti Josh Abraham ja yhtye.


title: A Beautiful Lie

text: Albumilta on julkaistu neljä singleä, "Attack", "The Kill", "From Yesterday" ja "A Beautiful Lie". Levy on myynyt platinaa, eli sitä on myyty yli miljoona kappaletta.


title: A Beautiful Lie

text: Albumi julkaistiin uudelleen uuden kannen kanssa deluxe-versiona 21. marraskuuta 2006. Versiossa oli yksi uusi kappale – uusi versio kappaleesta "The Kill", nimeltään "The Kill (Rebirth)". Siinä oli mukana myös DVD.


title: Agran linnoitus

text: Agran linnoitus (tunnetaan myös nimillä Lal Qila, Fort Rouge ja Agran punainen linnoitus) on linnoitus ja mogulien aikainen asuin- ja hallintorakennus. Se sijaitsee Agrassa, Intiassa, vain 2,5 kilometrin päässä Taj Mahalista. Linnoitus lisättiin Unescon maailmanperintöluetteloon vuonna 1983.


title: Agran linnoitus

text: Nykyisen linnoituksen rakennutti suurmoguli Akbar vanhan raunioituneen tiililinnoituksen paikalle punaisesta hiekkakivestä. Noin 4000 ihmistä työskenteli rakennuksella ja kahdeksan vuoden työt päättyivät vuonna 1573. Mutta vasta Akbarin pojanpojan Shah Jahanin aikana linnoitus sai nykyisen muotonsa.


title: Agran linnoitus

text: Vuonna 1803 brittiläiset joukot valtavasivat linnoituksen. Se oli myös yhtenä taistelunäyttämönä sepoykapinassa, jonka seurauksena Englannin Itä-Intian kauppakomppania menetti valtansa Intiassa.


title: Agran linnoitus

text: Rakennuksen pohjakaava on puolikuun muotoinen ja sitä ympäröivät 21 metriä korkeaa muuri, jonka ympärysmitta on 2,4 kilometriä. Muurit on rakennettu, kuten suurin osa linnoituksesta, punaisesta hiekkakivestä, josta linnoitus on saanut myös nimensäkin. Linnoituksen pääsisäänkäynnit ovat Delhi- ja Lahore-portti, joista jälkimmäistä pitkin yleisö pääsee rakennukseen. Delhi-portti on kiinni julkiselta yleisöltä, sillä Intian asevoimat käyttää edelleen rakennuksen pohjoisosaa.


title: Agran linnoitus

text: Muurien sisäpuolella on useita muita rakennuksia. Sieltä löytyy edustuspalatseja, moskeijoita ja puutarhoja.


title: Tribal Eagle

text: Tribal Eagle (DEUDCD-001) on jyväskyläläisen Deuteronomium-yhtyeen EP, joka äänitettiin vuonna 1996 ja julkaistiin vuonna 1997. "Tribal Eagle" on varsinaisesti ensimmäinen suomalainen kristillinen metalli-CD, sillä useat aiemmat vähänkään metalliin viittaavat kristilliset äänitteet olivat julkaistu kasettiformaatissa. EP oli aluksi omakustanne, mutta myöhemmin Little Rose Productions julkaisi sen "Street Corner Queen" -albumin bonusmateriaalina vuonna 2001.


title: Tribal Eagle

text: ""Crosshope"" on melodinen death metal -kappale, joka on laulettu Killing Joke -tyyppisellä punkärjyntätyylillä. Monet tuntevat kappaleen, koska vuonna 2000 oululainen Markus "Black Raven" Vainionpää voitti Ilmakitaransoiton MM-kisat esittämällä ""Crosshopen"". ""Thinking"" taas on Deuteronomiumin tuotannosta ainoa puhdas death metal -kappale, laulunkin ollessa perinteistä syväkurkkuista death metal -murinaa. Sanoitukset pohtivat sotien loppumatonta kierrettä ja sitä, mitä ne kertovat ihmiskunnan luonteesta. ""Tribal Eagle"" alkaa mahtipontisella kitaramelodialla, jota seuraa puhdas laulu. Kappaleen pääasiallinen laulu on black metal -tyylistä kirkunaa, kuten myös viimeisellä raidalla, ""Blue Momentilla"", jolla kuullaan myös Eeva Vehniäisen naislaulua. ""Tribal Eagle"" kertoo vertauskuvallisesti kotkatatuoinnista, joka on musteella (synnillä) kiinnitetty ihoon (maailman menoon) niin, ettei se pysty lentämään tai kirkumaan vapaasti. ""Blue Moment"" viittaa auringonlaskun jälkeiseen hetkeen talvipäivänä ennen yökoittoa, jolloin ympäristö on lyhyen aikaa sinistä. Kappaleessa sitä verrataan masennukseen tai surulliseen elämäntilanteeseen, jossa on epävarma siitä, että tuleeko huomista enää.


title: Tribal Eagle

text: "Tribal Eagle" sai innostuneen vastaanoton metalliharrastajien joukossa, varsinkin kristittyjen. EP:stä tuli yksi kotimaisen kristillisen metallin merkkiteoksista.


title: Mario Slam Basketball

text: Mario Slam Basketball (Yhdysvalloissa Mario Hoops 3-on-3 ja Japanissa Mario Basketball 3on3) on Square Enixin kehittämä ja Nintendon julkaisema urheilupeli. Peli on julkaistu vuonna Nintendo DS -konsolille. Pelattavina hahmoina nähdään Mario ja muita Nintendo-hahmoja kuten Yoshi, Luigi ja Bowser.


title: Mario Slam Basketball

text: Pelaajaa ohjataan Nintendo DS:n ristiohjaimella, palloa pomputelaan ja kuljetetaan kosketuskynän avulla.


title: Mario Slam Basketball

text: Pelissä kerätään kolikoita pomputtelemalla palloa kysymysmerkkipaneelien päällä. Mitä enemmän kolikoita, sitä enemmän pisteitä saa korin tehdessään. Koreista saa 20 pistettä heittäessään "kolmosviivan" sisäpuolelta, 30 pistettä sen ulkopuolelta ja erikoisheitosta 40 pistettä ynnä kolikoiden määrä. Kolikoita voi kerätä korkeintaan 100. On myös mahdollista käyttää tilaa, jossa ei ole kysymysmerkkipaneeleja. Tällöin koreista saa 2, 3 tai 4 pistettä, eikä kolikoita ole. Myoskään esineitä ei voi käyttää.


title: Mario Slam Basketball

text: Pallo heitetään koriin vetämällä kosketuskynällä viiva alhaalta ylöspäin kosketusnäytölle. Puolustettaessa kysymysmerkkipaneeleista saa kilpiä ja muita esineitä, joilla voi saada pallon vastustajalta pois. Palloa voi yrittää riistää esimerkiksi lyömällä sitä vastustajalta pois. Pelissä on myös voittamattomaksi tekevä tähti, joka on esiintynyt myös muissa Mario-sarjan peleissä. Pelissä voi tehdä myös erikoisheittoja ja -donkkauksia. Erikoisheiton voi tehdä tekemällä kosketusnäytölle tietyn kuvion kosketuskynällä pallon ollessa tietyllä hahmolla.


title: Mario Slam Basketball

text: "Mario Slam Basketballissa" on kolme yksinpelitilaa, joissa pelaajat voivat osallistua turnauksiin, näytösotteluihin ja harjoitella. Harjoitustilassa (Practice Mode) pelaajat voivat harjoitella eri osa-alueita. Näytösottelutilassa (Exhibition Mode) pelaajat valitsevat oman joukkueensa ja pelaavat konetta vastaan näytösottelun. Turnaustilassa pelaaja voi pelata neljässä eri turnauksessa. Peliä voi pelata langattomana kaksinpelinä, vaikka vain toisella pelaajista on peli. Kaksinpelissä voi pelata koripallo-ottelun, jos molemmilla pelaajilla on peli, tai valita kahdesta eri minipelistä. Minipelejä voi pelata jopa neljän pelaajan kesken.


title: Mario Slam Basketball

text: Pelissä kaikki kentät ovat erilaisia. Vain Mario Stadium on "tavanovainen", normaali koripallokenttä. Joissain kentissä on esimerkiksi hidas kulkea, joissain taas kentälle vierii esineitä, joiden alle voi jäädä. Voittaessaan turnauksen saa kaikki sen kentät käyttöönsä näytösottelutilaan.


title: Mario Slam Basketball

text: Pelissä on monia muista mario-peleistä tuttua hahmoa, kuten Yoshi, Bowser, Peach, Luigi ja Donkey Kong. Pelissä on kuitenkin mukana myös Final Fantasyn moogle, ninja ja white mage. Kaikilla hahmoilla on omat erityisheittonsa ja kuviot, joilla erikoisheiton voi tehdä. Kuviot ovat usein kirjaimia, kuten Marion M. Turnauksia voittamalla saa uusia hahmoja käyttöönsä, ja niitä voi käyttää sen jälkeen uusissa turnauksissa ja näytösotteluissa.Peliä on myyty maailmalla 1,5 miljoonaa kappaletta (2007).


title: Chavela Vargas

text: Chavela Vargas (s. 17. huhtikuuta 1919 Costa Rica – 5. elokuuta 2012 Cuernavaca, Meksiko) oli costaricalaissyntyinen ranchera-kansanmusiikin laulaja.


title: Chavela Vargas

text: Vargas muutti teini-ikäisenä Meksikoon ja työskenteli pitkään katulaulajana. Hän julkaisi ensimmäisen albuminsa vuonna 1961 ja on sen jälkeen tehnyt yli 80 levytystä. Hän vetäytyi suurimmilta osin 1970-luvun lopulla, mutta teki comebackin vuonna 1991 ja esiintyi vielä vuonna 2003 Carnegie Hallissa.


title: Chavela Vargas

text: Vargas esiintyi vuonna 2002 Julie Taymorin elokuvassa "Frida", jonka Elliot Goldenthalin säveltämä musiikki sai Oscar-palkinnon. Vargas esitti elokuvassa laulun ”La llorona”, ja elokuvan soundtrackilla on myös ”Paloma negra”. Laulajalla oli nuoruudessaan rakkaussuhde elokuvan aiheeseen, taiteilija Frida Kahloon.


title: Chavela Vargas

text: Vargas toipui lapsena poliosta. Hän lauloi ”Tu me acostumbrasten” elokuvassa "Babel" ja oli sittemmin avoimesti lesbo. Joaquín Sabina omisti hänelle laulunsa ”Por el boulevar de los sueños rotos”.


title: Great Portland Streetin metroasema

text: Great Portland Street on Lontoon metroasema lähellä Regent's Parkia. Se sijaitsee Baker Streetin ja Euston Squaren välissä, ja sen kautta kulkevat linjat Hammersmith & City Line, Circle Line ja Metropolitan Line. Metroasema oli osa maailman ensimmäistä maanalaista rautatietä, Metropolitan Railwaytä, joka kulki Bishop's Roadin (nykyisin Paddington) ja Farringdon Streetin välillä.


title: Great Portland Streetin metroasema

text: Asema avattiin 10. tammikuuta 1863 nimellä Portland Road. Se nimettiin 1. maaliskuuta 1917 uudelleen Great Portland Streetiksi, mutta nimeä pidennettiin vuonna 1923 muotoon Great Portland Street and Regent’s Park. Nimi lyheni jälleen Great Portland Streetiksi vuonna 1933.


title: Khersonesos

text: Khersonesos (, ) tarkoittaa kreikaksi niemimaata ja voi viitata seuraaviin paikkoihin:


title: Totegegien lentoasema

text: Totegegien lentoasema sijaitsee Ranskan Polynesiassa. Kentällä liikennöi pääasiassa Air Tahiti ja WanAir.


title: Happy Live Surprise

text: Go Chuck Yourself (Euroopassa ja Pohjois-Amerikassa) tai Happy Live Surprise (Japanissa) on Sum 41 -yhtyeen livealbumi, joka nauhoitettiin Londonissa, Ontariossa huhtikuussa 2005. Japanin versio julkaistiin 21. joulukuuta 2005. Sitä myytiin bonus DVD:n kanssa, jossa oli 5 kappaletta konsertista. Amerikan ja Euroopan versio julkaistiin 7. maaliskuuta 2006 ilman DVD:tä. Tämä oli yhtyeen ensimmäinen julkaisu Aquarius Records -levy-yhtiöltä.


title: Traakian Khersonesos

text: Traakian Khersonesos (, ) oli antiikin aikainen nimi nykyiselle Gallipolin niemimaalle Hellespontoksen pohjoispuolella. Viljava niemimaa sijaitsi tärkeällä strategisella paikalla. Niemimaan tärkeimpiä kaupunkeja olivat Kardia ja Sestos.


title: Ennätys

text: Ennätys tarkoittaa lajissaan äärimmäistä, usein erityisesti tavoiteltua tulosta tai muuta, mitattavissa tai muutoin vertailtavissa olevaa arvoa. Ennätyksiä voidaan saavuttaa eri urheilulajeissa, mutta myös muunlaisessa toiminnassa (kuten "tuotantoennätys") tai niitä voidaan rekisteröidä tapahtuvista ilmiöistä (kuten "lämpöennätys"). Suomen kielen sana ennätys liittyy ehtimistä tarkoittavaan verbiin "ennättää" ja tarkoittaa tulosta tai saavutusta.


title: Ennätys

text: Ennätys liittyy joko havaittuun tämänhetkiseen ääriarvoon tai ennalta asetetun tavoitteen saavuttamiseen tai ohittamiseen. Ennätyksellä on usein myös joko paikallinen (esimerkiksi "Suomen ennätys", lyhenne SE) tai ajallinen (kuten kuluvan vuoden ennätystulos, kesän lämpöennätys) rajaus. Laajin yleensä käytetty rajaus on "maailmanennätys" (lyhenne ME), joka on tietenkin laajin mahdollinen vain maapallolle rajoittuvissa ilmiöissä. Esimerkiksi "planeettojen koon maailmanennätyksestä" puhuminen ei olisi mielekästä.


title: Ennätys

text: Ennätyksen käsitettä on laajentanut Guinnessin ennätysten kirja, jossa julkaistaan tiettyjen periaatteiden mukaan saavutettuja äärimmäisiä tuloksia mitä erilaisimmissa "lajeissa".


title: Furaani

text: Furaani on aromaattinen heterosyklinen yhdiste, jonka kemiallinen kaava on CHO. Siitä käytetään myös nimiä "furfuraani", "divinyleenioksidi" ja "oksasyklopentadieeni".


title: Furaani

text: Furaani on normaaliolosuhteissa olomuodoltaan erittäin herkästi syttyvää kirkasta, väritöntä nestettä, jonka haju muistuttaa eetterin tuoksua. Furaanin moolimassa on 68,07 g/mol, sulamispiste –85,6 °C, kiehumispiste 31,3 °C, suhteellinen tiheys 0,936 g/cm (vesi = 1,0 g/cm), leimahduspiste –35 °C (c.c.) ja CAS-numero 110-00-9. Furaani liukenee huonosti tai ei ollenkaan veteen.


title: Furaani

text: Furaanin ollessa kosketuksessa ilman kanssa aine muodostaa räjähtäviä peroksideja. Aine reagoi kiivaasti myös hapettimien ja happojen kanssa aiheuttaen palo- ja räjähdysvaaran. Aine aiheuttaa myös palovaaran ollessaan kuumassa tai liekkien läheisyydessä matalan leimahduslämpötilansa vuoksi.


title: Furaani

text: Höyry ärsyttää hengitysteitä ja voi aiheuttaa keuhkopöhön. IARC (International Agency for Research on Cancer) on luokitellut furaanin 1995 koe-eläimille syöpävaaralliseksi. Euroopan elintarviketurvallisuusviranomainen (EFSA) epäilee furaania genotoksiseksi eli perimän kautta vaikuttavaksi syöpävaaralliseksi yhdisteeksi.


title: Furaani

text: Furaania valmistetaan teollisesti joko dekarbonyloimalla furfuraalia tai dekarboksyloimalla furaanihappoa. Sitä käytetään pyrrolin, tiofeenin ja eräiden muiden yhdisteiden, kuten asetyylifuraanin valmistamiseen.


title: Furaani

text: Luonnonmarjojen, kuten ahomansikan ja mesimarjan sisältämät furaanijohdokset (2,5-dimetyyli-4-metoksi-3(2H)-furanoni = 'mesifuraani' ja 2,5-dimetyyli-4-hydroksi-3(2H)-furanoni ='fydroksimesifuraani') aiheuttavat marjoihin karvautta niitä kuumennettaessa, siksi ne eivät käy hillomarjoiksi. Lähisukuisissa vadelmassa ja puutarhamansikassa näitä furaanijohdoksia ei ole. Luultavasti yhdisteiden pilkkoutumistuotteet ovat karvaita.


title: Metcalfen laki

text: Metcalfen laki väittää, että kommunikaatioverkon arvo on verrannollinen verkon käyttäjien lukumäärän neliöön ("n"). Robert Metcalfe muotoili sen ensimmäisenä koskemaan Ethernetiä. Metcalfen laki selittää monia kommunikaatioverkkojen kuten Internet ja World Wide Web kokoon liittyviä ilmiöitä.


title: Metcalfen laki

text: Lakia havainnollistetaan usein faksiesimerkin avulla: Yksi faksilaite verkossa on hyödyton mutta jokaisen faksilaitteen arvo on sitä suurempi mitä useampia fakseja verkossa on sillä jokaisen käyttäjän mahdollisuudet kommunikointiin kasvavat verkon koon mukana.